Британияда террор таҳдидига қарши эҳтиёт чоралари кўрилмоқда.\nБритания ҳукумати эҳтимоли бўлган террор ҳужумларига қарши махсус эҳтиёт чораларини кўрмоқда. Пойтахт Лондон кўчаларида махсус полиция кучлари юрганини кузатиш мумкин. Ҳукумат Лондондаги кўп қаватли ва муҳим бинолар, шунингдек ҳукумат идоралари хавфсизлигини таъминлаш учун қўшимча 1.500 кишидан иборат полиция кучларини жалб этишни ваъда қилган.\nБритания бўйлаб террорчиликда шубҳа қилинган шахсларни қўлга олиш ва зўравонлик юз берган намойишларни бостириш учун полиция ходимларига қўшимча салоҳият берилди. Бундан ташқари Британия ҳукумати мамлакатнинг йирик компаниялари ва мулк эгаларига террор ҳужумларидан сақланиш учун қандай чоралар амалга оширилиши кераклиги ҳақида махсус кўрсатма берди.\nБритания полицияси фуқароларни ҳушёрликка даъват этувчи махсус реклама роликлари тайёрлади. Бу роликлар ҳозирда мамлакат телавидение каналлари ва радиостанциялари орқали бериб борилмоқда. Британияликларни ҳушёрликка даъват этувчи бу рекламада, агар кимда ким шубҳали бўлган бирон нарсани ёки террорчини ёки террорчига алоқадор бўлган бирон кимсани кўриб қолса, рекламада қайд этилган телефон рақамларига қўнғироқ қилиб, террор ҳужумининг олдини олиши ва бу билан ҳамюртларининг ҳаётини сақлаб қолиши мумкинлиги таъкидланган.\nҲушёрликка даъват кампаниясини танқид қилгувчилар ҳам топилди. Айрим кишилар, ҳукумат бироз ошириб юбораётганини, бу эса халқ орасида саросимага сабаб бўлаётганини айтмоқдалар. Масалан, огоҳлантириш туфайли одамлар керагидан ортиқча батареялар, озиқ-овқат ва сув сотиб олмоқдалар. Газета маълумотларига кўра, сўнгги кунларда дўконларда ичимлик суви одатдагидан тўрт баробар кўп сотилган.\nАмалга оширилиши режалаштирилган чора-тадбирларни мухолифат аъзолари бир овоздан қўллаб-қувватлади. Британия парламентининг Ички ишлар бўйича қўмитаси аъзоси Дэвид Камерун Озод Европа - Озодлик радиоси мухбирига: “Менимча, биз тайёргарлигимиз даражасини кўтаришимиз лозим. Чунки биз жуда тахликали ва мураккаб даврда яшаяпмиз. Ҳозир мамлакатимизда биз кўп йиллардан бери дуч келмаган терроризм таҳдиди бор”,-деди.\nБироқ, мухолифат вакиллари Британиядаги фавқулодда холат хизмати тизимини танқид қилдилар. Дэвид Камерун, АҚШда Ички хавфсизлик вазирлиги ташкил этилгани, унинг асосий вазифаси терроризм хавфини бартараф қилишдан иборат эканини эслатди. Камерун, Британияда бу вазифа турли вазирлик ва ташкилотлар ўртасида бўлингани ва ички хавфсизлик учун ягона масъул шахс йўқлигини таъкидлади.\nБритания парламентининг ички ишлар бўйича Қўмита аъзоси Дэвид Камерун сўзига қўшимча қилиб: “Британияда террор ҳужумига қарши таёргарлик ишлари олиб бориш ва у юқори даражада бўлишини таъминлайдиган, барча ишларга бош-қош бўладиган ягона бир шахс керак деб ўйлайман. Мен, ҳозирча бу борада етарли ишлар қилинди, деб ўйламайман”,-деди.\nАксил террор чоралари натижа беришини исботлашга уриниш йўлида Британия полицияси 27 март куни Дарби шаҳрида, келиб чиқиши яқин шарқлик бўлган саккиз шахсни ҳибсга олди. Улар, 2000 йилда қабул қилинган Терроризм актига мувофиқ сўроқ қилинмоқда.


“Тесла”нинг асосий танқидчиси 2019 йилгача компания инқирозга учрашини башорат қилди - Carzone.Uz\n“Тесла”нинг асосий танқидчиси 2019 йилгача компания инқирозга учрашини башорат қилди\nGeneral Motors, Ford ва BMW компанияларининг собиқ бош менежери Лутзнинг айтишича, “Тесла” компаниясининг ишида ҳеч қандай сир-асрор йўқ.\nТурли автогигантларда нуфузли лавозимларда ишлаган тажрибали менежер Роберт Лутз Tesla компаниясини кўп танқид қилади. Унинг фикрича, Tesla 2019 йилгача аранг жон сақлай олади. CNBC телеканалидаги суҳбатда Лутз электромобилсозлик компаниясини “йўқотилган корхона” деб атади.\n“Teslaда ҳеч қандай сир-асрор йўқ. Улар ҳамма каби ўша-ўша литий-ионли батареялардан фойдаланмоқда. Компания автомобиль бозоридаги бошқа ўйинчилар кўчириши мумкин бўлган бирор ишга қўл ургани йўқ. Ишнинг шу кетиши бўлса, 2019 йилгача етиб бормайди”, деди Роберт Лутз\nЛутз компаниянинг молиявий аҳволига ҳам эътиборини қаратди. Унинг фикрича, яқин-орада “тесла”чилар кун кўриши учун қўшимча пул зарур бўлади.\nTeslaнинг молиявий аҳволи, дарҳақиқат, ҳавас қилгулик эмас. Компания ўтган чоракда 619 млн доллар зиён кўрди. Бу рекорд сондир. Чунки ушбу чоракда режалаштирилган 1,5 минг электромобиль ўрнига 260та машина ишлаб чиқарди холос.\nЛутз “Тесла” компаниясига қаратилган танқидлари билан танилган. У кунлардан бир куни Маскни автомобилсозликнинг отаси Генри Форд билан солиштирди. “Форднинг ютуғи шунда эдики, - дейди Лутз, - у меҳнати ва темирни сотган, Маск каби ҳавофурушлик қилмаган”.


23:09, 22.05.2020 // 36220\nМарказий ҳарбий округ бўлинмаси Жиззах вилоятидаги тоғли ҳудудларда ва сунъий жиҳозланган душман объектида махсус машқларни бажарди. Бу ҳақда «Дарё»га ҳарбий журналист Ғайрат Мадраҳимов маълум қилди.\nФото: Марказий ҳарбий округ\nДастлаб бўлинма шахсий таркиби ҳарбий техникада нотаниш бўлган тоғли ҳудудга олиб келинди. Биринчи галда ҳарбий хизматчилар томонидан ўзлари турган жой ва шартли душман объектигача бўлган масофа ва йўналиш аниқлаб олинди. Сувли тўсиқдан ўтиш вақтида бўлинма учта кичик гуруҳга бўлиниб ҳаракатланди. Шовқинсиз, имо-ишоралар ва шартли сигналлар орқали ҳамда талафотсиз белгиланган вақтда маррага етиб борган шахсий таркиб иккинчи босқич машғулотига жалб қилинди.\nМунтазам тайёргарликка эга ҳарбийлар сунъий жиҳозланган душман объектида ҳаракатланиб, қуролли босқинчилар билан яқин масофада жанг олиб борди. Командир бўлинмани жанговар иккилик ва учликка ажратди. Улар отиш позицияларини ўзгартириб, тезкор ва чалғитувчи тактик ҳаракатлар билан шартли душманни қарши олди.\nОлдиндаги асосий вазифа бегуноҳ асирларни қутқариш ва тўсатдан пайдо бўлган хавфнинг олдини олиш бўлди. Махсус машқларни бажаришга кўп йиллик хизмат тажрибасига эга бўлган офицер ва сержантлар раҳбарлик қилди.\nМавзуга доир: Фотогалерея: Жиззахдаги ҳарбий қисмда снайперни қидириб топиш ва зарарсизлантириш бўйича жанговар машқлар ўтказилди\n15:32 Кеча // 108238\n23:54 Кеча // 105217\n23:56, 16.09.2020 // 95253\n23:11, 16.09.2020 // 85987\n18:10, 16.09.2020 // 85847


Жаҳон 16:35 / 12.09.2019 5189\nАҚШ мудофаа вазирлиги стратегик муҳим технологиялар Хитойга чиқиб кетишининг олдини олиш учун ушбу давлатнинг ҳарбийлар билан алоқадор компаниялари рўйхатини тузмоқда. Бу ҳақда Financial Times газетаси хабар берди.\nГазета манбасининг сўзларига кўра, Пентагон "мудофаа етказмалари миллий тизимига зарар етиш хавфини камайтириш мақсадида Хитой халқ озодлик армияси билан бевосита ёки билвосита алоқадор компания ва ташкилотларни аниқлашга ҳаракат қилмоқда".\nНашрнинг қайд этишича, бундай рўйхат ҳукуматга Хитой томонидан бўладиган эҳтимолий таҳдидларни пасайтириш имконини беради.\nАмерика қурол етказиб бериш тизими хавфсизлигини таъминлаш бўйича чоралар Хитойнинг икки томонлама аҳамиятга эга технологияларни қўлга киритиш учун ҳаракатлари кучайганлиги сабабли кўрилмоқда, деб таъкидлайди Financial Times.


24 июнь, 2019, 21:44 1243\n"Металлург" жамоаси бош мураббийи Андрей Шипилов билан очиқ ва жонли мулоқот.\nБугунги кунда Бекободнинг “Металлург” клуби янгича қиёфага кириб бормоқда. Ўтган йилдан жамоада катта ўзгариш ва ислоҳотлар юз беришни бошлади. Бош мураббийликка бунгача «Пахтакор»да жисмоний тайёргарлик бўйича мураббий бўлиб ишлаб келган Андрей Шипиловнинг таклиф этилиши натижасида уни бу лавозимда кузатиш янада қизиқ туюлмоқда. Ҳозирча унинг бош мураббийликдаги иши чакки эмас. Ҳар ҳолда Андрей Сергеевичнинг замонавий мутахассислиги кўриниб турибди.\nШипилов жуда талабчан ва “Металлург”да катта лойиҳаларни амалга татбиқ этиш бўйича ҳам режалар тузиб қўйган. Яқинда бекободликлар устози билан учрашдик ва бир қатор масалалар бўйича мураббий ўз фикрларини билдириб ўтди. Лекин Андрей Сергеевич билан мулоқотимиз узоқ давом этгани учун у билан суҳбатни икки қисмга ажратишга қарор қилдик. Дастлабки қисмида унинг “Пахтакор”даги фаолияти, “Металлург”га кўчиб ўтиб, бу ерда амалга ошираётган ишлари, шунингдек, жамоага ғолиблик руҳини қай тариқа сингдириш мумкинлиги борасидаги ўзининг батафсил фикрлари билан ўртоқлашди.\n- Андрей Сергеевич, Бунга қадар «Пахтакор»да жисмоний тайёргарлик бўйича мураббий бўлиб ишлагансиз. У ердаги фаолиятингиздан қандай хотиралар қолган?\n- Ҳа, гапингиз рост. Мен 10 йилдан зиёдроқ вақт давомида «Пахтакор»да жисмоний тайёргарлик бўйича мураббий сифатида ишлаганман. Омадим бор экан, маълум вақт миллий терма жамоада ҳам ишлаш имкониятига эга бўлдим. Албатта, ўтган вақт давомида ўзим билан бирга ишлаган мураббийлар ва раҳбарларнинг ҳаммасига раҳмат айтмоқчиман. Жумладан, Самвел Бабаянни алоҳида айтиб ўтишим керак. Шунингдек, жамоада Сербия ва Черногориядан ҳам мутахассислар келиб ишлашган. Деян Жоржевич ва Миодраг Радуловични эътироф этмоқчиман. Кейинчалик бир ярим йил давомида Самвел Вячеславович билан миллий терма жамоада ишладим. Албатта, бу жуда яхши вақтлар эди. Эслашга арзигулик жиҳатлар жуда кўп. Ўйинчилар жуда самимий бўлиб, улар билан машғулотларда ва йиғинларда ишлаш менга ёққан. Шу давр мобайнида етарлича тажриба тўпладим, дея олишим мумкин. Хусусан, клуб билан Осиё Чемпионлар лигасидаги иштирокни алоҳида айтиб ўтишим керак. Миллий терма жамоадаги ишлар ҳам эслашга арзийди. Биз Эрон, Жанубий Корея каби кучли рақиблар билан кураш олиб борган ҳолда жаҳон чемпионатининг финал босқичига чиқишга жуда яқин қолганмиз. Афсуски, сўнгги паллада бунинг иложи бўлмаган. Шунинг учун бўлса керак, Бабаяннинг терма жамоа билан хайрлашуви кўнгилдагидек чиқмади.\nТақдир тақозоси билан 10 йил давомида ўзимни жисмоний тайёргарлик бўйича мураббий сифатида синадим, етарлича тажриба тўпладим. Албатта, шу вақт давомида малакамни ошириш учун ўқишдан тўхтамадим. Институтда таълим олдим, мураббийлик тоифалари бўйича курсларни ўтадим. Бунинг самарали ўлароқ «В» ва «А» тоифадаги лицензияларга эга чиқдим. Шундан ўнг «Про» лицензиясини ҳам олдим. Ҳаммаси аста-секинлик билан, босқичма-босқич юз берди. Шуни алоҳида айтишим керакки, мен ўзим эгаллайдиган жойни қидирганим йўқ. Чунки жамоалар унчалик кўп эмас. Кимларнингдир остонасида туришни ўзимга эп кўрмайман. Бировга ёрдам сўраб қўнғироқ қилмаганман. Чунки бундай йўл тутган тақдиримда кимнингдир ўрнига кўз тиккан бўлардим. Дарҳақиқат, «Пахтакор»да ўзгаришлар юз берди. Жамоага бошқа одамлар келишди, улар билан ишладим. Шундан кейин «Пахтакор»да қолишим тўғри бўлмаслигини ич-ичимдан ҳис эта бошладим. Бу менинг ички кечинмаларим. Аввало бирортасига ҳеч қандай гина-қудратим йўқлигини таъкидлаб ўтишни истаган бўлардим. Ахир «Пахтакор» мен учун қадрдон клуб бўлиб қолган. Иш жараёнида мураббийлик тажрибамни айнан шу клубда оширганман, десам асло муболаға бўлмайди. Албатта, «Пахтакор»дан кетиш ўзимнинг шахсий қарорим бўлган. Иш жараёнида раҳбарият билан истасангиз-истамасангиз баҳс-тортишувлар ҳам бўлиб туради. Аммо жамоадан кетишим қисқа фурсатлар оралиғида ҳал бўлди. «Пахтакор»дан кетаман деб қаттиқ оёқ тираб олмадим. Лекин клубда қолишим оғир бўлишини ич-ичимдан ҳис қилиб турардим. Энг асосийси, «Пахтакор»га ҳам, ўзимга ҳам зарар келтирмаслик пайида бўлдим.\n- «Металлург»да иккинчи мавсум бош мураббий сифатида ишлаяпсиз. Табиийки, «Пахтакор»даги ишингиз билан таққослаганда бу бир-биридан фарқланадиган вазифалардир. Шахсан ўзингиз фаолиятингиздаги бундай ўзгаришларни қандай сезяпсиз?\n- Албатта, менга ишонч билдирган «Металлург» раҳбариятидан миннатдор эканлигимни айтишим керак. Биргаликда жамоани бошқариб келяпмиз. Табиийки, жисмоний тайёргарлик бўйича мутахассис билан бош мураббийнинг вазифалари ўртасида катта фарқ бор. Айтишим керакки, худди президент ва шифокорлар каби бош мураббий вазифасини бажариш жуда машаққатли ишдир. Ҳар бир соҳанинг ўзига яраша осонлик ва бунинг акси ўлароқ қийин томонлари бўлади. Жисмоний тайёргарлик бўйича мутахассис катта босимни ҳис этмасдан бемалол ишлаши мумкин. Аммо худди шунга ўхшаш фикрни бош мураббий вазифасини бажараётган кишига нисбатан билдириш қийин. Эҳтимол бу масалада кимдир менинг фикримга қўшилмас. Лекин бош мураббийнинг гарданига катта масъулият юки тушади. Шунинг баробарида у ҳамма нарсага жавоб бера олмаслиги мумкин. Бу масалада клуб устозининг атрофида яхши шаклланган таркиб бўлиши керак. Мен бу билан мураббийлар штабини назарда тутяпман. Замонавий футбол тобора ривожланиб бораётган бир маҳалда жамоада ишлаш ҳам шунга монанд равишда мураккаблашиб бораверади. Ҳа, бош мураббий футболчилар билан кўпроқ мулоқотда бўлади. Ўз навбатида устоз қўли остидаги шогирдларининг оила-аъзолари борлигини, улар учун жавобгарлигини ҳис қилган ҳолда ишламоғи даркор. Чунки ўйинчилар ҳар қанча профессионал бўлмасинлар, улар ҳам аввало оиласи, фарзандлари тақдири учун қайғуришади.\nХуллас, футбол хўжалигида ишлаётган киши борки, менинг бу масаладаги фикримга тўла қўшилиши тайин. Бу ерда бош мураббий гоҳида ваколат доирасига кирмайдиган масалалар билан ҳам шуғулланишига тўғри келади. Мисол учун транспорт воситаси, майдонни қандай суғориш ваҳоказо. Аммо буларнинг бари менга жуда яхши таниш бўлган ишлардир. Қолаверса, азалдан қийинчиликлардан қўрқмаганман. Шу боис жамоани мураббий сифатида бошқариш, бир қатор масалаларни ҳал қилиш учун қўлимдан келган ҳамма ишни бажаришга тайёрман. Тўғри, ўзим аралашишни мутлақо истамаган иш ҳам йўқ эмас. Мен биргина бухгалтерия масаласига аралаша олмайман. Чунки ҳисоб-китоб бўйича курсни тамомламаганман (кулади). Ҳа, олий маълумотга эгаман, лекин ҳар ким ўз иши билан шуғуллангани маъқул. «Пахтакор»дан сўнг «Металлург»га кўчиб ўтгач, ўзим тўқнаш келган ягона жиҳат кўп ишларни бажаришимга тўғри келиши бўлди. Негаки, клублар инфратузилмаси борасида катта фарқ бор. «Пахтакор» узоқ йиллардан бери ўз анъаналарига эга бўлган клуб ҳисобланади. Унда ғолибларга хос менталитет шаклланган. Ўз вақтида «Пахтакор»да махсус мактабини ўтаганим боис нима деяётганимни биламан. «Пахтакор» ҳар доим ўз олдига максимал вазифаларни қўяди ва чемпионлик учун курашади. Табиийки, бундай жамоада меҳнат қилиш анча осон. Ўз навбатида таркибдаги футболчилар олдиларига қандай вазифалар қўйилганини билган ҳолда ишлашади. Раҳбариятдан тортиб то оддий ходимларга қадар ғолибларга хос бўлган руҳни сезиш мумкин. «Пахтакор»га бундай менталтитет 10-15 йил ичида эмас, балки анча узоқ йиллар олдин сингиб кетган. Ан, Абдураимов, Красницкий давридан бери десам муболаға бўлмайди. Бу билан чиройли оҳангда сўзламоқчи эмасман. Бугунги кунда ҳам «Пахтакор» мамлакатнинг «юзи» вазифасини бажариб келмоқда. Бекободга келсак, «Металлург» ҳам жуда абгор ҳолдаги жамоа ҳисобланмайди. Унда замон талабларига жавоб берадиган шинам стадион, ўзига яраша қадриятлар, маҳоратли ижрочилар бор. Клубда иш бошлаганимдан бери кетган футболчилар ҳам етарлича учради. Аммо шуни ишонч билан айтишим керакки, мен бирортасини «Металлург»дан ҳайдамадим. Биргаликда аста-секинлик билан, ҳамжиҳат ҳолда ишлаб келяпмиз. Биз умумий ҳолатга обьектив ва субьектив нуқтаи-назаридан қараймиз. Албатта, бир жойда қотиб қолишни истамаймиз. «Металлург»даги дебют мавсумим ҳозиргисига нисбатан анча мураккаб кечган. Бизга нисбатан назар-писанд билан қарамаслик ҳолатлари ҳам кузатилган. Аммо жорий биринчиликда жамоамиз ўзидан ёмон таассурот қолдирмаяпти. Бундан ташқари, «Металлург» ҳам янги регламентга мослашган ҳолда ишламоқда. Шукрки, жамоадаги йигитлар ҳаммасини қўлларидан келган даражада бажаришга интилишяпти. Албатта, «Металлург»да иш бошлаганимдан кейин янги мураббий сифатида қандайдир ўзгаришларни амалга оширишга интиляпман. Бекобод – саноат шаҳри, металлургия комбинати ишчиларидан иборат маскандир. Улар ҳақиқий ишчи, ораларида йирик тижоратчилар ҳам йўқ. Қолаверса, Бекобод аҳолиси у қадар кўп эмас, худди Андижон ва Наманган вилоятиники каби зич жойлашмаган. Ўша шаҳарларга таққосланса, Бекобод кичик бир шаҳарчага ўхшаб қолади. Олмалиқ ва Чирчиқ ҳам саноат шаҳарлари сирасига киргани боис бундай жойларнинг аҳолиси кўп бўлмайди. Шу боис ёшларни футбол билан шуғуллантиришга жалб этиш масаласида қийинчиликларга дуч келяпмиз. Тўғри, футболдан ташқари спортнинг бошқа кўплаб турлари ҳам бор. Масалан, Бекободда боксни жуда ёқтиришади. Шундан келиб чиққан ҳолда ёшларнинг эътиборини тортиш мақсадида тадбирлар ўтказамиз. Бундай тадбирларга ҳатто четдан Қозоғистон ва Тожикистондан меҳмонлар таклиф қиляпмиз. Имкониятдан келиб чиққан ҳолда «Металлург»нинг таркибини шакллантиришга ҳаракат қиляпмиз. Энди 1997-1999 йилларда туғилган ёшларни жамоага таклиф қилиш жараёни бошланмоқда. Бундай ёшлар Шавкат Муллажонов, Сервер Жепаров, Камолиддин Тожиев, Баҳром Абдураҳимов, Станислав Андреев, Александр Лобанов каби кўпни кўрган, тажрибали ижрочилар билан бирга ишлаган ҳолда футбол борасидаги билимларини ошириш имкониятига эга бўладилар. Чунки йил ўтгани сайин фахрий футболчилар бирин-кетин фаолиятларини якунлашади. Масалан, Сервер Жепаров, Анзур Исмоилов, Азиз Ҳайдаров кабилар шунинг эвазига қисқариб бораверади. Ўз навбатида ёш авлод бундай ижрочилардан имкон қадар кўп нарсани ўзлаштиришга ҳаракат қилмоғи мақсадга мувофиқдир. Бу биз учун айни пайтдаги энг долзарб масала бўлиб турибди. Ҳа, замондан ортда қолмай, балки унга ҳамнафас тарзда одимлашга ҳаракат қиляпмиз. Бундай пайтда ортга эмас, балки фақат олдинга боқиш керак.\n- Юқорида ўзингиз бир неча бор таъкидлаб ўтганингиздек, «Пахтакор»да азал-азалдан ғолибларга хос менталитет шаклланган. Ўз ўрнида жамоада салмоқли муддат ишлаган мутахассис сифатида сизда ҳам бундай хусусият йўқ эмас. Албатта, «Металлург» - «Пахтакор» эмас. Ахир «Пахтакор»дан фарқли равишда «Металлург»нинг олдига максимал вазифалар қўйилмайди... Шунингдек, бундай муҳитда ишлаган мураббийга ўзидаги хусусиятни қўл остида бўлган ўйинчиларга кўчиришда муаммолар туғилмайдими?\n- Гапингизда жон бор. «Пахтакор» билан «Металлург»ни бир-бирига таққослаш амримаҳол. Шундай бўлса-да, машғулотлар чоғида шогирдларим билан назарий ва амалий иш жараёнида ўзимдаги руҳиятни кўчиришга ҳаракат қиламан. Тўғри, буни бирданига амалга ошириш мушкул. Биз фақат машқлар жараёнида ниманидир ўзгартиришимиз мумкин. Боя айтганимдек, «Металлург» таркибида беш-олти нафар жуда малакали, ўз вақтида «Пахтакор» мактабини ўтаган ижрочилар бор. Лекин оз сонли бундай ижрочилар билан бутун мавсумни босиб ўтишнинг иложи йўқ. Мавсумни тўлақонли ўтказиш учун жамоа таркибида энг камида 22 нафар футболчи бўлмоғи даркор. Агар ўша оз сонли тажрибали ижрочилар бутун масъулиятни зиммаларига олсалар-у, аммо уларни бошқалар қўлламаса, ҳаммаси зое кетади. Шунинг учун ёшларни тарбиялаш чоғида бу жиҳатларга алоҳида эътибор қаратамиз. Керак бўлса футболга мутлақо алоқаси бўлмаган видеоматериал қўйиб берамиз. Машғулотлар чоғида ўйинларда қулайлик яратиш учун қандайдир янги нарса қўшишга интиляпмиз. Аммо бундай жараённи қисқа фурсат оралиғида йўлга қўйишнинг имкони йўқ. Ўтган мавсум ва жорий биринчиликка таққосланса, «Металлург»нинг ўйинида катта ўзгариш кўзга ташланди, дея дабдурустдан фикр билдириш ҳам ярамаса керак. Ҳа, баъзида ҳаммаси ўхшаб, натижа кутганингиздек бўлади. Аммо ҳар доим бир текис ўйнашнинг иложи йўқ. Ҳар қандай масаланинг обьектив ва субьектив томонлари бор. Мени шуниси қувонтирадики, ўтган йили ва ҳозирда қўл остимда шуғулланаётган футболчилардан бирортаси машғулотлар чоғида шунчаки таслим бўлиш истагида эмаслигини намойиш этиб келишмоқда. Гарчи руҳият масаласида етарлича билимга эга бўлсам-да, фалсафа айтмоқчи эмасман. Руҳий масала билан ўз соҳасининг эгалари шуғуллангани маъқул. Бизда институтларда билим бериш чоғида руҳият масаласига ҳам эътибор қаратилади. Нима демоқчиман, мураббий қўл остидаги футболчиларни руҳлантира олишни билиши даркор. Бундай пайтда футболчини бир-икки оғиз керакли сўзларни айтиш билан тўғри йўлга солса бўлади. Одатда бу масала амалийдан кўра назарий машғулотларда кўзга ташланади. Мураббий ўзидаги ғолибларга хос менталилетни бир-икки йил ичида шогирдларига кўчира олмайди. Жаҳон миқёсида ҳам ғолибларга хос менталитет фақат гранд клубларда шаклланган бўлади. Айтмоқчиманки, жамоани ғолибларга хос менталитетга ўргатиш ўта машаққатли, кўп вақтни оладиган жараён ҳисобланади. Бундай пайтда ишни ҳар бир футболчи билан алоҳида гаплашган ҳолда бажариш мақсадга мувофиқдир. Қолаверса, ўйинчиларнинг характери хилма-хил. Кимдир ўта қизиққон, кимлардир эса барчасини тўғри қабул қилиши мумкин. Турфа характердаги футболчилар билан ишлаш умуман осон эмас.\nDavring keldi Shipilov\nBizzi fikrimiz birornimani uzgartiradimi?!!!!! Hop uzgartirsa, shu mutahasis tushinadigon Metallurg klubi UFA SUPER LIGADA nima maqsadda faoliyat yuribyatti maqsad nima bilarmikin!!!\nБатафсил маълумот берибди бўлди 2-қисм керемас, энди М.Қосимовдан эшитайлик Бунёдкор хақида.????????????\nКанака интервю металлург тренери факат пахтакор хакида...\nКанака интервю металлург тренери факат пахиакор хакида...\nАндрей Шипилов: Натижа ўйинга мос бўлди


ЎзА - Айрим абитуриентлар ҳамон бино ичкарисигача шпаргаркалар олиб киришни уддалашмоқда\n19.08.2018 21:21 Чоп этиш версияси\nРеспублика олий таълим муассасаларининг сиртқи таълим шаклига кириш тест синовларининг учинчи куни 14 та олий таълим муассасасининг 59 та таълим йўналишида ўтказилди. Бош вазир ўринбосари Азиз Абдуҳакимовнинг Фейсбукдаги саҳифасида берилган маълумотга қараганда синовларда 19 минг 272 нафар абитуриент иштирок этди, турли сабабларга кўра 1 419 нафар абитуриент тест синовларига келмади.\nТест натижалари Қорақалпоғистон Республикаси, вилоятлар ва Тошкент шаҳридан Фельдегерлик хизмати томонидан махфийлиги ва дахлсизлигини таъминлаган ҳолда Давлат тест марказига 18.30 дан қайтариш бошланди. Сўнгги материаллар Хоразмдан кечаси 1:30да етиб келади.\n19 август куни ўтказилган тест натижалари 20 августда куннинг иккинчи ярмида Давлат тест марказининг dtm.uz сайтида эълон қилинади.\nТаъкидлаш жоизки, сиртқи таълим шаклига ўтказилаётган синовларда ҳам жараён UzdigitalTV ва маҳаллий телеканаллар орқали ҳамда test2018.uz Интернет сайтида онлайн кўринишида тўғридан-тўғри ёритиб борилмоқда.


Коракулдаги кора кучларнинг кора килмишлари - «HARAKAT» XABAR AGENTLIGI :: Independent News Agency Harakat. Узбекистан, новости Узбекистана, политика Узбекистана, оппозиция Узбекистана\nЖурнал Ҳаракат №1 (28) 2001. Уюшган жиноятчилик\nЭрали Сокин - Коракулдаги кора кучларнинг кора килмишлари\nУзбекистонда хакикат ва адолат учун курашиш канчалик огир булсада, бир катор фидоийлар уюшган жиноятчиликка карши узаро уюшиб, кураш олиб боришмокда. Бу хил кишилар юртимизнинг хар бир гушасида топилади. Бухоро вилоятининг Коракул туманида яшовчи Жумаев Юсуф, Холмуродов Эргаш, Очилов Рахмат, Олтиева Гулноралар шу хил фидоий инсонлардан. Улар уз хаётларини гаровга куйиб, тумандаги уюшган ва уюшмаган бир катор жиноятларни аниклаб, турли даражадаги органларга мурожаатлар йуллаб, президент девонхонаси ходимлари, шу жумладан, давлат маслахатчиларига йуликиб уларни муаммолардан, котилликлар, талон-тарожликлар, суиистемоллардан огох килмокдалар. Натижада туманнинг казо-казолари хисобланмиш хоким, бош прокурор, ИИБ бошлиги ва бошкаларнинг патагига курт тушиб, уларни тазйик ва катогонларга йуликтиришга жиддий харакат килишмокда. Оддий фукаролар ва туманнинг (Вилоят, хатто Республиканинг) баъзи «катта»лари билан очикча жанг кетмокда. Бу узига хос жангда саройдаги нисбатан халол кучлар уларга ёрдам кулини чузишга харакат килишмокда, аммо...\n...келинг, яхшиси бу курашнинг баъзи тавсилотлари билан Сиз азиз укувчиларни таништириб утайлик.\nСентябрь ойининг охирларида асли Коракуллик булган бу турт фукаро Президентга ва Республика Прокуратурасига Коракулдаги ноконуний харакатлар ва яширилган 150 дан ортик жиноятлар хакида хат ёзишган. Уни текшириш учун Республика Прокуратурасининг Ички хавфсизликни таъминлаш инспекциясидан Жахонгир Игамов борган. Фактлар тасдикланган. Бирок Тошкентга кайтгач Ж.Игамов шу булим бошлиги Нигмат Йулдошев билан бирга Коракулдаги кингир ишларнинг изини ёпишга харакат бошлашган. Бу хол туман прокурори А.Максудовнинг поралари эвазига содир булмаганига бировни ишонтириш кийин. Шу тарика аризачиларнинг талаблари кондирилмаган. Улар бу холдан норози булиб, яна Президентга ва Бош Прокурорга мурожаат килишган. Кизиги шуки, иккинчи текширувга хам Ж.Игамов юборилган.\nЖ. Игамов яна аризачилар ёзган далилларни текшира бошлаган, иложсиз колганидан яна аризачиларнинг хаклигини айтишга мажбур булган. Бунга чидолмаган прокурор А.Максудов, туман ИИБ ходимлари С.Хафизов, И.Кабулов, У.Хайдаров ва бошка бир канча «конунчилар» гувохлик бераётганларга шантаж килиб, куркитиб, уларга уз таъсирларини утказа бошлаганлар. Улар гапираётганларида видеога олиб «спектакл» тайёрлаганлар. Куйида шу спекталдан «парчалар»ни, кингир ишларнинг кийигини, амалдорларнинг кирдикорларини куриб утамиз.\nКотилликлар ва уларнинг баъзи тафсилотлари\nКотиллик, инсон жонига касд килиш фашизм хукм сурмаган хамма замонларда хам мудхиш жиноят хисобланиб, котиллар шафкатсиз жазоланишган. Агар бундай ишларни козию аъламлар амалга оширса, жазо бундан хам каттикрок булган. Аммо Коракулда ва республиканинг бошка катор туманларида котиллар яйраб-яшнаб, айшини суриб юришибди. Тагин уларнинг бир кисми шунчаки оддий котиллар эмас, “конун посбонлари” никобини кийиб олган кимсалардир. Айрим мисоллар келтирайлик.\nКоракуллик фукаро Тураев Хамро ИИБ ходимлари томонидан вахшийларча калтакланиб улдирилган. Дахшатли жойи яна шундаки, ушбу жиноят хатто руйхатга хам олинмаган. Экспертиза килиемасдан «Уз ажали билан улди» деб кумиб юборилган, сохта тиббий хужжатлар ташкил килиб (уларнинг учтасида уч хил диогноз куйилган) жамоатчиликни ва мархумнинг кориндошларини чалгитмокчи булишган.Президентга ва Республика прокуратурасига мурожаат килингандан кейин улдирилганини исботловчи далиллар топилган...\nУзбекистонда фукаролар шу даражада куркитилмокдаки, якин жигарларига суикасд килинганда хам бу фактни очик айтишга юраклари бетламайди. Масалан, юкорида айтилган мархум Тураев Хамронинг синглиси Тураева Рузигул акасининг улдирилганлиги тугрисида ёзма курсатма берди. Бирок ИИБ ходимлари уни обдан куркитишган, ”акангнинг улими камлик киляптими, бу ишни килганлар бутун авлод-аждодингни куритиб юборади”, деган пуписалардан кейин Рузигул хайикиб колган ва акамнинг узи улди, деб, курсатма берган. Мазкур сингил республика прокуратураси ходими Ж.Игамов ва ИИБ ходимлари томонидан куркитилганини тасдикловчи далиллар (уз овози ёзилган аудиокассета) бор. Шикоятчилар унинг бир нусхасини (президентнинг давлат маслахатчиси У.Комилов кабулида булганларида) куплаб гувохлар олдида Республика Бош Прокурори уринбосари Э.Кудратовга такдим килганлар.\nКурбонов Мехржон исмли фукаро туман ДАН пости якинида кулогининг оркасига ва бошига арматура билан уриб улдирилган. Котилликни текширишга ва фош этишга масъул булган прокурор А. Максудов уни автохалокатдан улди, деб, хужжат тайёрлаган. Шикоятчилар норозилик билдириб: ахир инсоф килинг, котиллар эртага бошкаларнинг хам бошига етади, деб такрор ва такрор мурожаат килавергач, «Курбонов Мехржон улдирилди», деб «иш» очган.. Бирок котиллар хеч нарса булмагандай бемалол юришибди. Кули конга ботган котиллар бемалол айшини суриб юрган юртда уларга карши кагоз ва калам билангина курашаётган фукароларга Узбекистон кахрамони унвонини берса кам. Ахир улар бир иккита тартибузарликларни эмас, унлаб, юзлаб жиноятларни фош этишга бел боглашган-ку! Уларнинг кулидаги хужжатлар ичида Барраев Фарход исмли эндигина ун саккизинчи бахорни каршилаган йигитнинг улдирилиб, сувга ташлангангани хакида маълумот бор. Котилнинг кимлигини жуда купчилик билади. Бирок прокурор А.Максудовгина уни «танимайди», тугрироги нималарнидир эвазига котилни уз химоясига олган ва Барраев Фарходни хам «узи улган» деб хулоса чикарган. А.Максудов прокурорликни котилларни химоя килиш деб тушинса керак.\nБарраев Фарходнинг онаси президентга ва Бош Прокурор кабулига кириш учун 25 маротаба Тошкентга келиб кетган. Шурлик хужалигидаги пулланиши мумкин булган бор нарсасини сотиб булган. Бирок натижа йук. У 2000 йил 1 декабрь куни Бош прокурорнинг кабулига келганида навбатчилик килаётган полковник аёл уни кукрагидан итариб, хайдаб юборган. Бугунги кунда бу шурлик аёл хам боласидан, хам бор-будидан айрилиб, кора кишни оч-юпун кутиб олмокда.\nБарраев Фарход ун саккиз ёшида жувонмарг булди. Агар унинг урнида уша полковник аёлнинг угли булганда нима килган буларди?! Нигмат Йулдошевнинг угли булганда-чи?!\nЙук, улар уз болаларини авайлаб асрашади, устларидан куш учиб утса, отиб улдиришади. Айтайлик, туман прокурори А.Максудовнинг 9-нчи синфда укийдиган 15 яшар угли 20 А О2 10 номерли янги «Тико»ни авария килди. Автохалокат руйхатга олинмади. Эртаси куниёк А. Максудов эркатой угилчасига автохалокатдан омон колганига мукофот сифатида 20 Д 80-00 номерли янги супер-«Тико»ни олиб берди. Майли, углини яхши курар экан, кандини урсин, дейишингиз мумкин, аммо А. Максудов бу машиналарни улдирилган йигитларнинг котилларини яширгани учун берилган поралар хисобидан олмокдаку?\nАлбатта, бу котилликларни туман прокурори А.Максудовнинг бир узи яшираётгани йук. Муносиб шогирдлари бор. Шулардан бири Уктам Хайдаровдир.\nУктам Хайдаров Азизов Анвар исмли йигитни улдирган котил Сувонова Муминанинг угли. Котилнинг угли бош терговчи булган жойда адолат булармиди?! Онаси (Сувонова Мумина) бир йигитни жувонмарг килган булсада, бирок бир кун хам жазоланмаган. Бинобарин, онаси котил булган терговчи бошка котилларни химоя килиши табиий.?!\nЮкорида эслатилган очилмаган, яширилган котилликлар уч-туртта эмас, купрок эканлигини орган ходимлари яхши билишади. Коракул туманида оддий одамлар биладиган ва очилмаган, аксинча, конунчилар томонидан яширилган котилликлар шунча булса бутун Республикада канча экан? Ахир Узбекистонда юздан ортик туман бор. Тошкенти Азимдай икки ярим миллионли, Нукус, Самарканд, Карши, Кукон, Андижон, Бухоро, Наманган, Жиззах, Термиз, Гулистон сингари республика ва вилоят марказлари бор. Улардаги бу хил яширилган, куллаб кувватланаётган котиллар канча экан? Буниси Аллохнинг узигагина маълум.\nТалончилик ва угирликлар\nХалкда: онангни кози упса додингни кимга айтасан, деган гап бор. Хоким, прокурор, ИИБ бошлиги ва ходимларининг узлари талончи, угри булса, халк додини кимга айтсин?!\nКоракуллик Очилов Рахматнинг уйига ИИБ ходимлари 20 А 22-23 номерли ок «Нексия»да келиб очикдан-очик талончилик килганлар, давлатга топширилиши керак булган бир неча ун килограмм баликни зурлик билан олиб кетишган. Бу хакда Очилов Рахмат туман прокурорига мурожаат килган, аммо натижа нолга тенг: ариза руйхатга олинмаган ва йукотилган. Талончилар ханузгача конун олдида жавоб беришмади. Очилов Р. Эса уз хак-хукукини химоя килгани учун камалди!.\nКоракул шахридаги 8 хонадон прокурорнинг огзаки курсатмаси билан, санкциясиз текширилган ва уларнинг бор-буди шип-шийдам килинган.\nТуман ИИБ бошлиги С. Хафизов энг катта талончилардан биридир. У нафакат оддий фукаролар, хатто давлат корхоналарини, жамоа хужаликлари ва фирмаларни талашни хам койиллатади. Бу «катта» туман пахта заводидан 2 тонна симни олиб, Бухоро шахридаги иморатига ишлатди. Бухорода дангиллама уйи булгани холда, Коракул шахридан 0.12 га ер участкаси олди. Кабулов И., Хайдаров У., Бозоров Х. каби шогирдлари унга пора туплаш билан шугилланишини бутун Коракул билади.\nЕтти йилдан буён раислик килиб бирон марта пахта режасини бажармаган Э.Рахимбердиев номли ширкат Хужалиги раиси А.Эгамбердиевнинг ноконуний харакатлари хакида: яъни жамоанинг янги тракторида Хужакудук деган жойдан давлат симёгочларини йикитиб, ичидан арматураларини олиб келтириб сотганликлари, кабелларни казиб олиб, ичидаги мисни Козогистонга утказганлари хакида маълумот берилган. Симёгочни йикитиш жараёнида жамоа хужалигининг олинганига олти ойгина булган трактори ишдан чикди, - давлатга 1.5 милллион зарар етказилди. Жамоа раиси ва тракторчи прокурор А. Максудовнинг химояси остида жавлон уриб юришибди.\nУзим хон, куланкам майдон, деб билган А. Эгамбердиев 2000 йил хосилидан 1850 кг дон угирлаб, кулга тушди. Бирок туман прокурори А. Максудов ва туман бош терговчиси У. Хайдаровлар бу жиноятни ёпдилар. Раисга эмас, пудратчига 17 500 сум жарима солинди. Коракул туманидаги жиноятларни яшириш холатларини санаб адо этиш кийин. Аммо айтмасликнинг хам иложи йук\nУз манфаатлардан бошка нарсани уйламайдиган туман прокурори А. Максудов хамтовоги Эгам Усмоновга карашли фирмага (фирмани номи тез-тез узгариб турган) жамоа хужаликларининг емини, пиллакорларнинг пилла хакини, жамоа хужаликларининг молларини олиб берган. Халкнинг миллионлари талон-тарож килинган.\nБухоро вилояти прокуратурасининг коррупция булими бошлиги билан туман прокурори А.Максудов хамкорликда «Брок-Сервис», «Алли» фирмалари оркали 30 миллион сумлик яроксиз, сертификатсиз копни Коракул дон махсулотлари корхонаси бошликларини куркитиб сотиб олишга мажбур килганлар. Холбуки, бу корхонанинг шу хил операция утказишга хаки булмаган чунки, корхонанинг соликдан 22 млн. карзи бор. Аммо яроксиз копларнинг пулларини фирмаларга утказганлар. Ушбу корхона хонавайрон килинди.\nДавлат, жамоа хужалиги, фирмаларнинг мол-мулкини, бойлигини умараётганлар оддий фукароларни тинч куярмиди? Бинобарин, «Зиёрат» ширкат-хужалигидан Рузиев Хамронинг ун куйи угирланди. Вокеа ИИБга билдирилди. Аммо миршаблар куйларни топа олмади. Оддий фукаролар куйларни кайда эканини аниклаб яна миршабхонага келиб айтишди. Аммо ИИБ ходимлари жиноий иш очиш урнига куйларни узларига олиб куя колишди. Бунга каноат килмай угрилардан пора хам олишди. Куйлар эгасига кайтарилмади. Бу хакда Рузиев Хамро туман прокурори А.Максудовга мурожаат килди. Аммо жавоб йук.\nКоракул шахридан Холмуродов Эргашнинг оти угирланган. 1999 йил 20-августда берилган аризага жавоб йук. Ушбу аризада угирланган от масаласидан ташкари уттиздан ортик жиноят яшириш холатлари кайд килинган. Жумладан, туман «Савдогарбанк» биносида наркотик истеъмол килган ИИБ ходимларининг ноконуний харакатлари бошликларига ёзиб берилган, аммо натижа йук.\nХолмуродов Эргашнинг катта микдордаги пули, фирма хужжатлари туман молбозорида, машинасининг ойналари синдирилиб олиб кетилган. Бу хакда ИИБ жиноят кидирув булими бошлиги Кобулов Ихтиёрга айтилган. Бирок жиноят руйхатга олинмаган.\nКоракул шахрининг М.Горький кучасида яшовчи Рузиев Хайрулло тракторининг катта баллонлари, Очилов Ахмаднинг ёгочлари угирланган. Бу хам Бозоровга айтилган, аммо маълумот руйхатга олинмаган. Участка инспектори унлаб жиноятларни яширгани учун туман бош терговчиси лавозимига кутарилган.\nХокимнинг найрангбозликларидан бир шингил\nТуманларда хокимларнинг урни ва роли катта: республикада Каримов кандай имкониятларга эга булса, туман худудида хоким хам деярли шундай имкониятларга эга. Агар туман хокими адолатпарваррок (бу системада тула адолатли булиш кийин) одам булса, халкнинг хаёти хам нисбатан осон кечади: ишлаётганлар ойлик маошларини олишади, ижарага олиб етиштирган дон-дунларининг пландан ташкаридагисини узига колдира олади... Аммо хоким порахурлик, кушиб ёзиш, кузбуямаилик билан ошно булса, бундай туманда яшаётган халкнинг холига маймунлар йиглаши турган гап.\nКоракул тумани республикада энг илгор туманлардан эди. Бугунги кунда туман тула маънода, хонавайрон килинди. Коракул тумани хокими вилоят хокимининг кариндоши эканлигини Президентдан яширмокда. Чунки, коида буйича вилоят хокимининг кориндоши туман хокими булиб ишлаши мумкин эмас.\nА.Рахмонов хоким булгандан бери (уч йилдан буён) бирон марта хам пахта режаси бажарилмади. Дон топширишда хам, пахтада хам кушиб ёзиш авжига чиккан: давлатнинг унини халкнинг томоркасидан олинган донга алмаштириб, шу донни туман дон режасига кушиб, сохта обру топишга ружу куйган.\nПахтачилик сохасида эса ахвол бундан хам баттар. Шикоятчилар кулида пахтачиликдаги кушиб-ёзиш буйича рад килиб булмайдиган далиллар бор. Туман хокими А.Рахмонов, туман прокурори А. Максудов, туман ИИБ бошлиги С.Хафизовлар хамкорликда Коракул тумани халкини хонавайрон килди. Халк асфальтда донини янчиб юрган бир шароитда, МТСдаги янги комбайнни яроксиз деб хужжатлаштириб, уз кариндошига инъом килиб юборди.\nХатто тарихий ахамият касб этган Шибирдон ота деган муккадас жойни таъмирлашдан хам шахсий манфаат учун фойдалинилмокда.Бу ерни таъмирлаш учун ажратилган 20 миллион давлат пулининг асосий кисми жигилдонга урилди. Тагин бу зот Республика Олий мажлиси депутати. Президент утирган кошонада “адолат” учун карсак чалади. Коракулликларнинг ахволи эса кундан-кунга ёмонлашиб бормокда. Хафталаб козони кайнамайдиган, ойлаб гушт емайдиган камбагал оилалар сони кун сайин ошиб бормокда.\nПорахурлик -жамиятни ичдан емирувчи куч. Пора бор жойда адолат емрилади, хакикат оёк ости килинади, жиноят ва хиёнатлар яширилади, жабрдийдалар купаяди...\nБугунги кунда Коракул порахурликнинг кора бозорига айланган. Бу иллатга карши курашиши керак булган одамларнинг узларини танглайи пора билан кутарилган. Прокурор А. Максудов пора деса узини томдан ташлайди. Одамларга очикдан очик кукидан олиб келиш хакида баралла гапираверади. Унинг собик махбус Бахтиёр Ширинов билан 500 минглик пора хакида утказган сухбати уз овози билан аудиокассетага ёзиб олинган. Шунингдек 400000 сум пора берган одам сузлари хам аудиокассетада бор. А.Максудовга порани 200 сумлик купьюра тарзида берса олмаган, 500 сумлик килиб кел, деб, уни хайдаб юборган. Бу хам аудиокассетага ёзиб олинган ва Узбекистоннинг барча юкори идораларга топширилган. Узбекистондаги давлат тизими шу ахволдаки, порахурлик, угирликларни била туриб амалдорларнинг пишагига пишт дейишмайди.\nА. Максудов Республика Проку-ратурасининг Ички Хавфсизликни таъминлаш инспекцияси бошлиги Нигмат Йулдошев, ёрдамчиси Жахонгир Игамов кабиларнинг химоясида ялло килиб юрибди.\nНохакликларга карши курашаётган жабрдийдалар идорама-идора юриб адолат талаб килмокдалар. Аммо уларни одам урнида куриб, кани, бу ёкка келингчи, балки Сизнинг гапингизда хам жон бордир, фактларингизни текшириб курайлик, демайди, аксинча, уларга душманга карагандай карашади, гапларини эшитгиси, аризаларини олиб, текширгиси келмайди.\nМасалан, Адолат учун курашаётганлар Миллий Хавфсизлик Хизмати Кумитаси рахбарлари билан учрашишга бир неча карра харакат килишган. Бирок, узини кабулхона бошлиги Сотволдиев Улугбекман деб таништирган ходим, уларга йул бермаган. Шу идоранинг Бухоро вилояти бошкармаси бошлигининг биринчи уринбосари Гулом Ортиков эса шикоятчиларга «Сизларга нима, нега бу масалалар билан шугуланаяпсиз?», деб кайта-кайта сураган ва «биз бу ишлар билан шугуланмаймиз, факат террорчилар билан шугуланамиз» деган. Ахир котилларни яшираётган, котилларни химоя килаётган алдамчилик, угирлик, талончилик, порахурлик кушиб ёзиш билан шугилланаётган, юкорида номлари зикр килинган кимсалар мамлакатга ва халкка террорчилардан кам зарар етказаётгани йукку! Колаверса, Гулом Ортиков нималар билан шугуланаётганини коракулликлар яхши билишади. Асли коракуллик булган бу ходимнинг укалари бекордан-бекорга вилоятдаги, тумандаги юкори лавозимларни эгалламаётгандир!?\nТазйиклар ва катогонлар\nПорахурлик, кузбуямачилик, котиллик авж олса, жамият разолатга юз тутади. Разолатга ботган жамиятда адолат ахтарганлар хаттоки, шунчаки жимгина яшаётганлар хам тухматга, тазйик ва катогонларга учрайверади.\nОддий фукаролар Холмуродов Неъмат ва Рузиев Саъдуллолар чигит угирлади, деган тухмат билан туккиз ой камалиб, яна уч йилдан мажбурий хизматга хукм килиндилар. Холбуки, улар бир грамм хам чигит билан ушланмаганлар, уйларидан хам хеч кандай чигит топилмаган. Аммо хукм укилган, шикоятлар хисобга олинмаган.\nАёллар, болалар, хатто кариялар хам тазйикдан омон колаётгани йук. Масалан, Рузиев Олтибойнинг касалманд аёли ва уч норасида боласи туман прокурори А.Максудовнинг курсатмаси билан камаб куйилган. Фукаро Холмуродов Эргашнинг «Бу - адолатсизлик, агар улар комокдан озод этилмаса, Каримовга телеграмма бераман», деб шикоят хати ёзиб бергандан кейингина улар озод килинган. Аммо ариза йукотилган.\nЯхшиямки, Жумаев Юсуф, Холмуродов Эргаш, Очилов Рахмат, Олтиева Гулнора каби фукаролар бирлашиб, бир-бирларидан бохабар булиб курашишмокда. Акс холда улар аллакачон авахтага тикилган буларди. Адолатни якка излаётганлар ё яримжон ахволга олиб келинган, ёки юкоридаги фукаролар каби улдирилган.\nРузиев Нурулло Коракул туман ИИБ ходимлари томонидан далага-кирга чикарилиб, бешафкат калтакланган. Устига бензин сепилган, ёкамиз, Тураев Хамродек улдирамиз, деб куркитганлар. Бу хакда маълумот бериш учун прокуратурага борганда, А. Максудов уни кабулига киритмаган. Туман касалхонасининг жарохат булимига даволанишга келганида эса, бу унинг учун дастак булади, деб уйлаган прокурорнинг хамтовоги Авазов Рамазон жабрдийдани хайдаб юборган.\nХукмдорлар, айникса, адолат учун, уз хак-хукуклари учун курашаётганларни жинларидан бадтар ёмон куришади: уларни отишга кузларида уклари йук. Кабулларига боришса киритишмайди, ариза ёзишса жавоб беришмайди. Улар бу аризалар харакатга келса, конун олдида жавоб беришлари кераклигини яхши билишади-да.\nЖумладан, Олтиева Гулноранинг унлаб аризалари А.Максудов томонидан ё йукотилган, ё руйхатга олинмаган ёки жавобсиз колдирилган. Унинг угли Бобур 2000 йил 16 июлда каттик калтакланган. «Безорилар» маълум, аммо улар жиноий жавобгарликка тортилмаган. У 1999 йили хам шу одамлар кули билан калтакланган эди. Суд тиббий куригидан утганига карамай, иккинчи йилдирки холинг кандай, деб бир огиз суралмаган. Жиноятчилар эса А. Максудовнинг химоясида таралла бедод килиб, тагин тухматлар уюштириб юришибди.\nОчилов Илхом Курбонов Мехржоннинг улиб ётганини куриб, ИИБга хабар берган. У уз бурчини утагани учун камокка олинди. Комокда 5 кун ётгач, отаси турли идораларга бош уриб, ялиниб-ёлворгандан кейингина куйиб юборилди.Уз жиноятларини яшириш максадида прокуратура ходимлари суд билан келишган холда Очилов Илхом майда безорилик килган, деган айбни у камалиб чиккандан кейин расмийлаштиришган. Бунинг уттиз еттинчи йиллардан кандай фарки бор? .\nЖиноятчилар ёпиглик козонни ёпиглигича саклаш учун аникса, Жумаев Юсуфни йукотиш пайига тушганлар. Зеро узи ёзувчилар уюшмасининг аъзоси булган ЮСУФ Жумаев, аклини танигандан бери адолат ва хакикат учун курашиб келади. Туман рахбарлари уни бу кураш йулидан кайтариш учун турли усуллар ишлатишди, гох кимларнингдир кули билан минг азоб чекиб йигиб-териб олган донини ёкиб кетишди, гох болаларини калтаклатишди, вахобий деб каматамиз, деб айбномалар ёздиришди. МХХ, ИИБ ва прокуратурадан келган холис комиссия аъзолари унинг вахобийликка, умуман сиёсатга алокаси йуклигини хулоса сифатида ёзиб Республиканинг энг катта идораларига топширишди. Аммо ганимлари барибир тиниб- тинчиётгани йук.\n2000 йил 8 ноябр куни Жумаев Юсуфни икки норасида угли хамда хотини билан машинада кетаётганида 20 Д 35-14 номерли «Жигули» русумли машина захкашга кулатишга харакат килди. Билишса, бу ДАН ходимининг машинаси экан.\nШунингдек, Жумаев Юсуф уйда булмаган пайтида болаларини калтаклатиб, яна Юсуф фалончини урди деб жиноий иш очишган. Жанжалдан ун икки кун олдин чакирик кагози юборилгани бу ишлар «тепадан» уюштирилаётганини билдирмайдими? Жумаев Юсуфнинг уша куни уйда булмаганини курган унлаб гувохлар бор. Бирок уни жиноятчига чикариш учун харакат килишмокда. Уюшган жиноятчилар ногораларига уйнайдиган, унга ганим булган кимсалардан, донини ёкканлардан, уйига ут куйганлардан, молини угирлаганлардан, унга карши гувохлик курсатмалари олмокдалар. Тухматкашларнинг тухмат килганларини тан олган уз овозлари ёзилган аудокасета мавжуд. Бирок уюшган жиноятчилар зуравонлик килиб, уни каматиш учун, шу билан узларининг бехисоб жиноятларини фош килгувчи одам колмаслиги учун харакат килишмокда.\nКоракул туман прокуроридан республика прокуратурасининг Йулдошев Нигмат, Игамов Жахонгирлардек ходимларигача, туман ИИБ си ходимларидан, вилоят ИИБ вакилларигача, Бухоро вилоят миллий хавфсизлик хизмати бошкармасининг биринчи уринбосари Ортиков Гуломгача уюшган туда Жумаев Юсуфга очикдан-очик зуравонлик килишмокда.\nШу йилнинг 1 декабрида президентнинг давлат маслахатчиси Уткир Комилов кабулида бир гурух коракулликлар дардларини айтишган. У. Комилов бош прокурорнинг уринбосари Э. Кудратовга адолатли курсатма берган. Беш кун ичида барча далилларни адолатли текширишни, конунбузар конунчиларни жазолашни, шикоятчиларнинг сочидан бирон тола тукилса, хамма зуравонлар конун олдида жавоб беришини эслатиб огохлантирган. Афсуски зуравонлар Комилов курсатмасини хам бажаришмаган, аксинча, Жумаев Юсуфни йукотиш учун барча чораларни куришмокда.\nКоркулда энг арзони инсон хаётидир. Хатто ит улса эгаси ачинади, нимадан улганини билишга харакат килади, аммо Коракулда эса инсонлар улдирилиб, ажали билан улган, деб ими-жимида кумиб юборилмокда. ИИБ ходимларининг узлари одамларнинг уйларига безориларча бостириб кириб уларни талашмокда, угрилар ва котиллар уз «иш»ларини бажариб, хеч нима курмагандай ялло килиб юришибди. Туманда порахурлик, кушиб ёзишу товламачилик юкори даражага кутарилган.\nБундай хунрезликлар, кузбуямачиликлар афсуски, барча туманларда хам куплаб топилади. Бу Узбекистон амалдорларининг узига хос ва узига мос сиёсати меваси эмасми?\nТАХРИРИЯТДАН: Дунё ХХ1 асрга кадам куймокда. Аммо Узбекистон хамон Урта асрлар гирдобида, тоталитар тузим сиртмогида. Минглаб инсонлар 37 йиллардаги каби тоталитар тузимнинг конли панжалари билан бугиб улдирилмокда. Хокимият эса фукароларнинг арзларига кулок тутаётгани йук, аксинча, у амалдорларнинг манфаатини кузламокда, уз хак-хукукларини химоя килмокчи булганлар айнан шу амалдорлар тарафидан эзилятганига куз юммокда.


Ҳоким дала кезмоқда...\nДеҳқон қўлига таëқ олиб¸ ерини кузатса¸ ҳоким қўлига рўйхат олиб¸ фермерни қийратмоқда¸ дейди кузатувчи ва жабрдийда фермерлар.\nФақат бу кезишдан муддао¸ деҳқон ташвишини тушуниб¸ унга "Ҳорманг!" деб далда бериш эмас¸ балки тепада ҳомийси бўлмаганларнинг асабини бузиб¸ қўлини ишдан совутишдир¸ дейди Озодлик гаплашган фермерлар.\nҚашқадарё вилоят Косон тумани. Ҳоким фермерлардан "режада кўрсатилганига қўшимча яна 20% дон топшираман" деган мазмунда тилхат ёздириб олмоқда.\nЖиззах вилоят Арнасой тумани. Фермер Оязимхон Хидирова ерини қайтариб беришларини талаб қилиб, Тошкентга бормоқчи, президентга арз қилмоқчи.\nЖиззах вилоят Зарбдор тумани. Ҳоким режа бажарилгунича етиштирилган ғалладан ўз эҳтиёжи учун олишни фермерларга таъқиқлаб қўйди.\nБу кейинги кунларда фермерлар ҳаётидан Озодликда ёритилган учтагина материалнинг мухтасар мазмуни.\nШу учтагина хабар ҳам Ўзбекистон қишлоқ хўжалигида асосий бирликка айланган фермернинг аҳвол-руҳияси тўғрисида муайян тасаввур пайдо қилиши мумкин.\nФермерлар мавзуи доимо диққатимиз марказида турган мавзулардан бири.\nЎтказадиганимиз суҳбатлардан “ернинг ҳақиқий эгалари” ҳар доим ерсиз қолиш ёки қамалиб кетиш хавфи остида яшамоқда, деган тасаввур қолаверади.\n10 июн куни Сирдарё вилоят Оқ-олтин туманида яшайдиган фермер Ҳамид ака Абдуллаев билан гаплашдик.\nШу кунда у судма-суд юрибди. Ерини қайтариб олмоқчи.\nҲамид Абдуллаев: Ҳокимнинг қарори нотўғри чиққан.\nОзодлик: Ҳокимнинг қарорининг нимаси нотўғри?\nҲамид Абдуллаев: Еримни қалбаки аризага асосланиб олиб қўйган.\nОзодлик: Сиз ерингизни топшириш тўғрисида ариза ëзмаганмисиз?\nҲамид Абдуллаев: Йўқ¸ ëзмаганман.\nОзодлик: Сизнинг номингиздан биров ëзибдими?\n- Менинг номимдан биттаси ариза ëзган. Қўл қўйиб¸ муҳр босиб юборган. Ўша қалбаки аризага биноан ҳокимнинг қарори чиқиб менинг еримни олиб қўйишди¸ дейди Ҳамид ака Абдуллаев.\nҲамид аканинг айтишича, унинг ерини тортиб олиши учун ўтган йилги режани бажармагани ҳокимга асос бўлган.\n"Ҳокимнинг қарорини декабрда билдим, унгача эса, ерга харажат қилиб қўйгандим, баҳорги донни сепиб қўйгандим", деб зорланади Ҳамид ака.\nРасман ўзига тегишли бўлмай қолган ерга, айтишича, бу йил пахта ҳам экиб олган.\nҲамид ака етиштирган ғаллага, у экиб қўйган пахтага шу кунда бошқа фермер эгалик қилмоқчи.\nОқ олтинлик фермерга уйқу бермаётган ташвишнинг мағзи шу.\nСирдарёлик инсон ҳуқуқлари ҳимоячиси Карим Бозорбоевнинг айтишича, фермерлардан ер тортиб олинар экан, мавжуд қонунлар қўпол равишда бузилмоқда.\nМана яна бир фермернинг ерини тортиб олиш тўғрисидаги ҳужжатнинг пайдо бўлиш алгоритми:\n- Масалан¸ қарорда 30 октябр деб белгиланган бўлса¸ лекин ўша фермер хўжалигининг раҳбарининг 31 октябрда ëзган аризасига асосланиб деяпти. Шу ерда “Ҳокимнинг қарори олдин чиққанми ë фермернинг аризаси олдин берилганми?” деган бир савол туғилаяпти¸ дейди Карим Бозорбоев.\nКарим Бозорбоевнинг фикрича, ерининг келаси йилдаям ўз ихтиёрида қолишига ишончнинг мутлақ йўқлиги¸ ўзбекистонлик фермернинг асабини бузаётган омилларнинг биринчисидир.\n- Иккинчидан¸ бизнинг фермерларимизни Ўзбекистон республикаси қонунлари билан тадбиркорлик фаолиятини юритувчи¸ қишлоқ хўжалик маҳсулотларини ишлаб чиқарувчи юридик шахс деб кўрсатилишига қарамасдан ҳуқуқлар тўлиқ ўзларига ҳали берилгани йўқ.\nФермерлар устидан назорат қилиш ҳокимлар ва мансабдор шахслар устига юклатилган¸ дейди Карим Бозорбоев.\nСирдарёлик инсон ҳуқуқлари ҳимоячиси санайверса, фермернинг асабини бузадиган, беташвиш меҳнат қилишига йўқ қўймаётган сабаблар кўп. Шу ўринда яна бир ҳақли савол пайдо бўлади.\nОзодлик: Мана биринчидан¸ иккинчидан¸ учинчидан – бари муаммо¸ муаммо¸ муаммо. Ҳаëт шунчалик оғир экан¸ нима учун фермерлар ерини ташлаб кетмаяпти?\n- Биласизми¸ ҳозир шикоят билан чиқаëтган ҳар бир фермерларимизнинг оиласида етти-саккизтадан бола-чақаси бор.\nМисол сифатида “Жондор ота” фермер хўжалигини оладиган бўлсак¸ унинг 14 нафар ишчиси бор. 14 нафар ишчининг камида 70 нафар қоракўзи “нон ейман” деб оғзини очиб турибди.\nБизнинг туманларимизда¸ қишлоқ жойларимизда ҳеч қандай ишлаб чиқариш йўқ. Борларини ҳам яксон қилиб¸ ер билан бир қилиб бўлишди. Агар фермерлар ерини ташлаб кетадиган бўлса¸ ишсизлар сони кўпайиб¸ фуқаролар очарчиликдан қийналиб қолади¸ дейди Карим Бозорбоев.\nКарим ака Бозорбоев айтаётган муаммолар тўғрисида Ўзбекистоннинг расмий матбуоти ёзмайди. Ўзбекистонда ер чоғроқ-чоғроқ қилиб фермерларга бўлиб берилганида¸ “ўзининг ҳақиқий эгасини топган” эди.\nЎтган йили оптималлаштириш ҳаракати бошланганидан сўнг ер яна “ўзининг ҳақиқий эгасини” топа бошлади. Аввалги йиллардаги “ҳақиқий эгаларнинг” бир қисми ноҳақиқий бўлиб чиқди.\nЕрсиз қолган ва умуман бошига иш тушган фермернинг дардини давлат идораларида қай даражада эшитаяптилар, умуман эшитаяптиларми, бу ҳақда бир нарса дейиш қийин.\nЛекин, фермерларнинг нажот излаб инсон ҳуқуқлари ҳимояси билан шуғулланувчи ташкилотларга қилаётган мурожаатлари кундан кунга кўпайиб бораётгани бор гап.\nИнсон ҳуқуқлари "Эзгулик" жамияти вакили, мустақил журналист Абдураҳмон Ташанов шикоятчи фермерларнинг кўпайгани тўғрисида мана бундай дейди.\n- Мана ҳозир сиз телефон қилаëтган пайтда яна учта линиядан телефон келаяпти. Биламан булар фермерлар. Битта табиб чиқибди¸ ҳамманинг дардига даво бўлаëтган экан¸ дейдию.\nҲозир “битта журналист ҳамманинг муаммосини ечаëтган экан” деб, телефон қўлдан қўлга ўтиб кетаверади. Хоразмдан телефон қилиб “Муаммоим бор¸ ëрдам беринг” дейди¸ бошқа вилоятдан телефон қилади¸ дейди Абдураҳмон Ташанов.\nҲа, фермерлар ҳар томондан шикоят қилишдан чарчамаяпти.\nФермерлар республика раҳбариятининг қишлоқ хўжалигини оптималлаштирмоқчи эканлигини тушунишни хоҳламаяпти.\nОптималлаштириш йўлида эса, ҳокимлар Хорун ар-Рашид бўлишгаям тайёр. Ҳатто туман ҳокимлари Хорун ар-Рашид бўлишга тайёр.\n- Эшитишимга қараганда ҳокимлар эски чопонларни кийиб¸ худди эски подшоларга ўхшаб далаларни кезиб юрибди. Воқеаларни кузатаëтгандай бир ҳолатни кўраяпмиз.\nËки бўлмаса фермернинг уйига оддий кийимда бориб¸ қанча дон олдинг¸ қанча пахта экдинг деб сўрайдиган ҳолатлар бор.\nДемоқчиманки¸ менинг назаримда¸ ҳокимларга ҳам¸ фермерларга ҳам мана шу вазиятнинг қурбонлари деб қараш керак бўлади¸ дейди Абдураҳмон Ташанов.


Онлайн аукцион орқали 785 та автомобиль рақами сотилди. Сотилган давлат рақам белгиларининг умумий суммаси 3,5 млрд сўмни ташкил қилди\n2020 йилнинг 3-9 февраль кунлари “ЎзРТХБ” АЖда 983,9 млрд сўмлик битимлар тузилди, бу аввалги ҳафтадаги натижага нисбатан 10 фоизга кўпдир. Кичик бизнес ва тадбиркорлик субъектлари иштирокида тузилган битимларнинг умумий ҳажми 26 фоизга ўсиб, 489,2 млрд сўмни ташкил этди.\nШу жумладан, биржа савдоларининг ҳажми 805,2 млрд сўмдан 885,9 млрд сўмгача ошди. Валюта савдо майдончаси орқали сотилган товарларнинг қиймати 1,4 млн. АҚШ долларни ташкил этди. Экспорт таркибида пахта толаси 69 фоиз, полиэтилен маҳсулотларнинг улуши 10 фоиз, техник мойларнинг улуши 4 фоиз ва бошқа маҳсулотларнинг улуши 17 фоизни эгаллади.\nКўргазма-ярмарка савдоларнинг ҳафталик ҳажми 35,3 млрд сўмни ташкил этди. Кичик бизнес субъектлари томонидан амалга оширилган харидлар 10,8 млрд сўмга етди, ёки тузилган битимларнинг 31 фоизни эгаллади.\nЎтган ҳафтада давлат харидлари бўйича xarid.uz махсус ахборот порталида тузилган битимларнинг ҳажми 59,1 млрд сўмни ташкил этиб, 26 фоизга ўсди. Бюджет ва корпоратив буюртмачиларнинг пул маблағини тежалиши 9 фоизга ўсиб, 13,4 млрд сўмни ташкил этди.\nКўриб чиқилаётган давр мобайнида онлайн аукцион орқали 785 та автомобиль рақамлари сотилди. Сотилган давлат рақам белгиларининг умумий суммаси 3,5 млрд сўмни ташкил қилди. Савдолар натижасида битимларнинг 19,7 фоиз биринчи тоифадаги авторақамларга, 47,4 фоиз иккинчи ва 32,9 фоиз учинчи тоифа авторақамларга тегишлидир.


2021 йил 2 декабрь куни бутун дунё бўйлаб профессионал тенниснинг яхлитлигини тарғиб қилиш ва ҳимоя қилувчи The International Tennis Integrity Agency (ITIA) ўзбекистонлик теннисчи 29 ёшли Албина Хабибулина умрбод дисквалификасия олганини тасдиқлади.\nБунга Теннис коррупцияга қарши кураш дастурининг (TACP) кўплаб қоидалари бузилгани сабаб бўлди, дея хабар берди ITIA Матбуот хизмати.\nТеннисчи Албина Хабибулина келишилган ўйинларда иштирок этганлигда айбланган. Шунингдек, у 150 минг АҚШ доллари миқдорида жаримага тортилди.\nФаолияти давомида Хабибулина IFT яккалик баҳсларида энг кўп очко тўплаган ҳолда 492-ўринни эгаллаган, IFT жуфтлик баҳсларида эса энг кўп очко тўплаган - 208.\nАлбина 2021 йил 21 ноябрдан дисквалификация қилинган. У унга қўйилган айбловларга эътироз билдирмаган. Маълум қилинишича, у 20 иш куни ичида "Спорт арбитраж суди"га апелляция бериш ҳуқуқига эга.\nКиритилди: 14:17 04.12.2021. Ўқилди: 3154 марта. Фикрлар сони: 0 та.


Қибрайда Tashkent Pharma Park фармацевтика техник университети очилади\n17 февраль куни Вазирлар Маҳкамасининг «Tashkent Pharma Park инновацион илмий-ишлаб чиқариш фармацевтика кластерининг фаолиятини ташкил этиш ва молиялаштириш чора-тадбирлари тўғрисида»ги қарори қабул қилинди, деб хабар бермоқда «Norma.uz»\nПрезидентнинг «Tashkent Pharma Park инновацион илмий-ишлаб чиқариш фармацевтика кластерини ташкил этиш тўғрисида»ги қарорига кўра, у фармацевтика техник университети ва инновацион дори воситалари, тиббий буюмлар ва тиббий техникалар ишлаб чиқаришга мўлжалланган ишлаб чиқариш майдонларидан иборат саноат зонасини ўз ичига олади.\nКластер фаолиятининг асосий вазифалари қуйидагилардан иборат:\nинновацион ечимларни жорий этиш орқали фармацевтика саноатини ривожлантириш;\nихтисослаштирилган таълим инфратузилмасини яратиш;\nинвестициялар ва илғор технологияларни жалб қилиш;\nхалқаро стандартларга мувофиқ дори воситалари ва тиббиёт ускуналарини ишлаб чиқариш;\nхорижий давлатларнинг етакчи таълим муассасалари ва илмий марказлари билан алоқаларни ривожлантириш.\nУниверситет эса дори воситалари, тиббий буюмлар ва тиббий техника ишлаб чиқариш, косметология, тармоқ ва бизнесни бошқариш соҳаларида халқаро таълим стандартларига мувофиқ малакали кадрлар тайёрлайди.\nТошкент вилоятининг Қибрай туманида кластер дирекцияси ташкил этилди. Ҳужжат билан давлат муассасасининг таркиби, ходимлар сони тасдиқланди.\nДирекция лойиҳанинг ижро этувчи органи, шунингдек, қурилаётган объектлар учун асбоб-ускуналар, товарлар, ишлар ва хизматларни қабул қилиш учун жавобгар ҳисобланади.\nПрезидентнинг 2020 йил 28 апрелдаги «Tashkent Pharma Park инновацион илмий-ишлаб чиқариш фармацевтика кластерини ташкил этишни молиялаштиришга доир биринчи навбатдаги чора-тадбирлар тўғрисида»ги қарорига кўра, кластер ташкил этиш лойиҳасини молиялаштириш учун Тикланиш ва тараққиёт жамғармаси томонидан 50 миллион долларгача маблағлар ажратиш кўзда тутилган.\nЭслатиб ўтамиз, 2020 йилнинг 17 апрель куни Тошкент вилоятининг Зангиота туманида Tashkent Pharma Park инновацион илмий-ишлаб чиқариш фармацевтика кластери қурилиши бошланганди.\nАввалроқ Ўзбекистонда вакцина ишлаб чиқариш майдони ва халқаро стандартларга жавоб берадиган синов лабораторияси ташкил этиш режалаштирилаётгани ҳақида хабар берилганди.\nКиритилди: 10:01 23.02.2021. Ўқилди: 472 марта. Фикрлар сони: 0 та.


* Бугун — Заҳириддин Муҳаммад Бобур таваллуд топган кун\nБунёдкор шоҳ ва шоир жасорати\nЗаҳириддин Муҳаммад Бобур шеърий мероси ҳамда муаззам "Бобурнома"даги лавҳаларни синчиклаб ўрганиш асносида улуғ ҳукм¬дор ва салоҳиятли шоирнинг бутун умр кўнгил софлигига айрича аҳамият берганлиги, қалб амрига бўйсунгани боис ёмонликлардан ўзини тийиб, чиркинликлардан мосуво қалб соҳиби сифатида доимо яратувчанлик иштиёқи билан яшагани яққол намоён бўлади. Умрини асосан жангу жадалларда ўтказишга мажбур бўлган буюк шоҳ ва шоир учун бундай юксак инсоний фазилатларни сақлаб қолиш осон кечмаган, албатта.\nБобур Мирзонинг қисқа ҳаёти давомида оби ҳаёт деб излагани сароб бўлиб чиққан дамлар жуда кўп бўлган. Тақдирнинг бу каби қалтис "ҳазил"лари олдида унинг метин иродаси букилмаган бўлса-да, гулдан-да нозик қалби "чархнинг жабру жафоси"дан озор кўриб, "оламнинг сафоси" мавжудлигига ишонқирамай қўйгани ҳам ҳақиқат. Назаримизда, юрагининг қайсидир гўшасида бир оз яшириниб турган қуёш мисол тафтли ишқу ошиқлик шоҳу шоир кўнглини қуюқ туман янглиғ қоплагувчи бу хираликдан мунтазам иҳота қилиб турган. Бу ошиқлик — ҳаётга, севикли ёрга, амалга оширилиши кўзда тутилган улуғвор ишларга бўлган муҳаббат. Йўқса, машҳур ғазалларидан бирининг матласида кўнглидаги ғашлик ифодаси бобурона топқирлик билан бадиийлаштирилгандан сўнг, севикли ёрга бўлган меҳру вафоси, садоқати кейинги сатрлардаёқ инъикосини топармиди:\nМенинг кўнглимки, гулнинг ғунчасидек таҳ-батаҳ қондур,\nАгар юз минг баҳор ўлса, очилмоғи не имкондур.\nАгар ул қоши ёсиз боғ гаштин орзу қилсам,\nКўзумга ўқдурур сарв-у, кўнгулга ғунча пайкондур.\nУлуғ шоир қалбидаги ишқ ва ошиқлик фақат унинг кўнглини эмас, бутун вужудини ёритади, томирида оқувчи қонларга илиқлик бахш этади. Бир сўз билан айтганда, у ўзининг борлигини, Яратганнинг лутфу мар¬ҳаматидан баҳраманд бўлиб нафас олаётганининг асосини дилидаги ишқдан излайди:\nҲусн кўрмас кўзларим, кўнглим доғи ишқ истамас,\nГўйиёким кўзларимдур кўр-у, кўнглум — мурдадур.\nБобур Мирзо — Тангрининг лутфу мар¬ҳаматини ҳам, суюкли бандасига берган синовларини ҳам мўминлик билан қабул қилди. Шу боис улуғ шоир ғазалларида дийдорталаблик ҳисси билан битилган байтлар бисёр. Бу ноёб назм намуналарида Маҳбуби азалга бўлган улуғвор ишқ, унинг васлига ақл билан эмас, чинакам ошиқлик билан етишишга ишонч туйғуси мужассам:\nБобури бедилни ишқ телбаратса, не ажаб,\nЧунки ҳаргиз рост келмас ишқ донолик била.\nБобур Мирзонинг ота-боболари сингари нақшбандия тариқатига эътиқод қилганлиги, Хожа Мавлоно Қозини "устоз ва пирим" дея эслаши, Хожа Аҳрори Валидан руҳий мадад олиб турганлиги, бу улуғ пирнинг "Волидия" асарини таржима қилганлиги, шунинг¬дек, жавонмардлик тариқатининг инсоннинг маънавий камолотга бошловчи шартларига ҳаёти давомида қатъий амал қилганлиги — эътиқодига ниҳоятда собит бўлганлигидан далолатдир. Соҳибқирон Амир Темурга хос мардлик ва шижоат, ҳаётига хавф солиши яққол кў¬риниб турган қирғинлар олдида Аллоҳга таваккул қилиш ҳисси қонига сингганидан ифтихор туйган Бобур Мирзо душманларини назарига илмайди, ўрни келганда, уларни бағрикенглик билан кечириб юборади.\nҚалбида муттасил шукроналик ҳисси жўш уриб турган бу улуғ ҳукмдор ўз фармонларидан бирида: "Тангри неъматларининг кетма-кет келиб туриши унга шукр ва сано айтишнинг кўпайишига боисдир. Танг¬рига шукр ва сано айтишнинг кўпайиши тангри неъматларининг кетма-кет келиб туришининг сабабидир. Ҳар неъматга бирор шукр лозим ва ҳар шукрга унинг кетидан бирор неъмат… Айниқса, шукр шундай бир неъмат муқобилида бўлсаки, дунёда ҳеч бир бойлик ундан буюкроқ ва охиратда бирор яхшилик ундан гўзалроқ бўлмаса…", — дея тўлқинланиб ёзади.\nМуаззам "Бобурнома"да шундай лавҳа бор: "Хожа Калон чун Ҳинддин мутанаффир эрди, — дея яқин бегидан кўнгли ранжиганининг сабабини баён этишга киришади муаллиф, — борурида уйининг иморатларининг томида бу байтни битибтурким:\nАгар ба хайри саломат гузар зи Синд кунам,\nСиёҳ рўй шавам, гар ҳавои Ҳинд кунам.\nБиз Ҳиндистонда туруб, бундоқ зарофатомуз байт айтмоқ ва битмоқ бесураттур. Кетмакдин бир кудурат бўлса, бу навъ зарофатдин икки кудураттур. Мен дағи бадиҳа бир рубоий айтиб, битиб йибордим:\nЮз шукр де, Бобурки, кариму ғаффор\nСовуқ юзини кўрай десанг, Ғазни бор".\nЛавҳадан маълум бўладики, Хожа Калоннинг кўнглида нафрат туйғуси ҳукм сурарди. Шу боис Ҳиндистондан кета туриб, иморатларидан бирининг юқори қисмида "Агар соғ-саломат Синддан ўтиб кетсам, Ҳиндистонни яна ҳавас қилсам юзим қора бўлсин", — мазмунидаги байтни ёздиради. Табиийки, бу Бобур Мирзонинг кўнглига қаттиқ ботади. Улуғ шоир юқорида келтирилган рубоийсини шу муносабат билан бадиҳатан битади. Рубоийда унинг Ҳиндистондай улкан мамлакатни фатҳ этишга куч бергани боис Аллоҳдан беҳад мамнунлиги ўз ифодасини топган. Айни чоқда шоир Хожа ¬Калоннинг юқорида келтирилган байтидаги "сиёҳ рўй шавам" ("юзим қора бўлсин") иборасига жавобан сўз ўйинидан фойдаланиб жавоб қайтаради. -Зотан, Хожа Калон "сиёҳ рўй шавам" дейиш билан "гуноҳкор бўлай", — деган мазмунни ифодалашдан ташқари, тагмаънода ҳиндларнинг рангига ҳам ишора қилган эди. Бобур Мирзо бу қочиримни теран ҳис қилиб, "Ҳиндистоннинг иссиқлигига тоқат қилолмасанг, совуқ юзини кўриш учун Ғазнига бор", — дея Хожа Калон услубида ўзининг ҳозиржавоблигини намоён этади. Рубоийдаги "совуқ юзини кўрай" ифодасида ҳам икки маъно мужассам: биринчидан, истеъдодли шоир Ғазнанинг нисбатан совуқлигини назарда тутса, иккинчидан, тагмаънода Хожа Калоннинг юзи совуқлиги, яъни унинг юзида меҳру муҳаббатдан асар ҳам йўқлигига ишора қилади.\nШукроналик руҳида битилган ушбу рубоий моҳиятида шоҳ ва шоирнинг "тангри таоло инояти билан" ўз ҳукмига ўтган мамлакат ва унинг халқига чексиз муҳаббати шоёндир. У ўз диёрию элига қанчалик меҳр қўйган бўлса, Ҳиндистонга ҳам меҳрини ундан кам қўйган, деб бўлмайди. Тўғри, у она-юрти ҳажрида ўртанди, Фарғона водийсининг сўлим боғлари-ю, кишига роҳат бағишловчи зилол сувларини соғинди. Ўз навбатида, ана шу соғинч ҳисси, она-заминнинг бугун ўз тасарруфига ўтган гўшасига нисбатан қалбидаги самимий севги бу ерни ҳам Мовароуннаҳру Хуросондек жаннатмонанд манзилга айлантиришга чорлади.\nШу боис у Ҳинд элида буюк мамлакат барпо этиш арафасида юрган чоғлариданоқ бу ерда улкан боғлар яратиш истаги билан ёниб яшади. "Доим хотирға етар эрдиким, — дея орзуларидан сўзлайди "Бобурнома" муаллифи, — Ҳиндис¬тоннинг бир улуғ айби будурким, оқар суви йўқтур. Ҳар ерда ўлтурушлиқ бўлса, чархлар ясаб, оқар сувлар қилиб, тарҳлик ва сиёқ ерлар ясаса бўлур".\nАна шу орзу-иштиёқ туфайли Ҳинд ерида тартибли, муайян тарҳда барпо этилган иморатлар пайдо бўлади. Ҳар гўшада мақбул чаманлар, ҳар чаманда ёқимли гул ва нас¬таринлар тартибли ва мукаммал ҳолда бўй чўзади. Бобур Мирзо ана шундай хайр¬ли ишлардан ерли халқ ҳам ниҳоятда мамнун бўлганлигини ифтихор билан қуйидагича баён этади: "Ҳинд эли бу тарҳ ва бу андом ила ерлар кўрмаган жиҳатидан Жўннинг иморатлари қилғон тарафи ерларга Кобул от қуюбтурлар".\nБир сўз билан айтганда, Бобур Мирзонинг эзгуликларга лиммо-лим қалби уни яратувчилик иштиёқи билан яшашга ундади. Ғоят таҳликали ҳаёт кечирган бўлса-да, Яратганга бўлган муҳаббат, унинг лутфига сазовор бўлиш умиди, она-Ватан ишқи, бутун борлиққа ва инсониятга бўлган самимий севги Бобур Мирзо номини чинакам бун¬ёдкор шоҳ ва шоир сифатида тарих саҳифаларига муҳрлади.\nҲусниддин ЭШОНҚУЛОВ, БухДУ доценти, филология ¬ фанлари номзоди


Тўртовинг ҳам ишдан бўшайсан – Президент Уйчи тумани ҳокимига (видео) | Qalampir.uz\nЖамият\t22 Февраль 11:14 33659\nАввалроқ, Ўзбекистон Президенти Шавкат Мирзиёевнинг Наманган вилоятига ташрифи давомида Уйчи туманининг тўртта сектор раҳбари – ҳоким, прокурор, ИИБ бошлиғи ва ДСИ бошлиғи ишдан олингани ҳақида хабар берган эдик.\nБугун, 22 февраль куни “Махсус ракурс” лойиҳасида Уйчи тумани “тўртлиги”нинг ишдан олинишига боғлиқ янги лавҳалар эълон қилинди.\nХалқ депутатлари Наманган вилояти кенгашининг сессиясида иштирок этган Президент Уйчи тумани ҳокими Муҳаммадаюбхўжа Апақовдан ҳудуди нега ҳама кўрсаткич бўйича охирги ўринда эканини сўраган. Ҳоким давлат раҳбаридан яна бир имконият беришни сўраган. Аммо Шавкат Мирзиёев имконият берилмаслигини айтган.\n“Нега Уйчи туманининг ҳамма кўрсаткичлари республикада энг охирги? Ҳеч қандай имконият йўқ, тўртовинг ҳам ишдан бўшайсан”, деган Шавкат Мирзиёев.\nМаълумот учун, Муҳаммадаюбхўжа Апақов 2018 йилдан бери тумнга ҳокимлик қилиб келаётганди. Апақов билан бирга туман прокурори Улуғбек Номанов, ички ишлар бўлими бошлиғи Авазбек Хўжахонов ва давлат солиқ инспекцияси бошлиғи Адҳамжон Маҳмудов ҳам ишдан олинди.\n02 Август 13:59 32715\n03 Август 15:51 25938\n03 Август 13:06 24475\n04 Август 12:37 21763\n03 Август 15:01 20942


9 вилоятда ёғ арзонлашди, Тошкентда эса қимматлашди — ИТИМ – Газета.uz\nЎзбекистонда бир литр ўсимлик ёғи нархи ҳафта давомида 0,5 фоизга арзонлашиб, 19,1 минг сўмгачани ташкил этди, дея маълум қилди ИТИМ. Нархлар 9 вилоятда арзонлашган бўлса, Тошкент ва қолган ҳудудларда қимматлашишда давом этмоқда. Молия вазири ўринбосари Дилшод Султонов аввалроқ ҚҚС ставкасининг пасайиши хизмат ва товарларнинг арзонлашувига таъсир қилмаслигини таъкидлаган эди.\nLotinchada 10 май 2021, 16:47 Иқтисодиёт\nПрезидент администрацияси ҳузуридаги Иқтисодий тадқиқотлар ва ислоҳотлар маркази (ИТИМ) 28 апрель-5 май кунларида вилоятлар кесимида Ўзбекистонда асосий озиқ-овқат маҳсулотлари нархлари ўзгаришининг таҳлилини ўтказди.\n«Газета.uz» аввалроқ апрелда ўсимлик ёғи 26,5 фоизга, хусусан, пахта ёғи 31 фоизга қимматлашгани ҳақида ёзган эди. ИТИМ маълумотларига кўра, яқинда нархларнинг кескин кўтарилиб кетишига ҳам ташқи бозорларда ўсимлик ёғига бўлган талабнинг ўсгани, ҳам тадбиркорларнинг «мўмай даромад олиш истаги» сабаб бўлган. Марказ, шунингдек, бозорни барқарорлаштириш учун давлат томонидан кўрилаётган чораларни санаб ўтди. Қайд этилишича, кўрилган чоралар ўз самарасини кўрсатишни бошлаган.\n«Давлат статистика қўмитасининг тезкор маълумотларига кўра, республика бўйича бир лтир ўсимлик ёғининг ўртача нархлари ҳафта якунларига кўра 0,5 фоизга — 19104 сўмгача арзонлаган. Ўртача нарх даражаси Андижон вилоятидаги бир литри учун 17218 сўмдан Тошкентда — 20596 сўмгачани ташкил этди», — дейилади хабарда.\nИТИМнинг қайд этишича, 9 та вилоятда ўсимлик ёғи нархининг арзонлашгани кузатилгани, бу кўрсаткич Навоий вилоятида 2,4 фоиз, Самарқанд вилоятида эса 2,2 фоизни ташкил қилган.\nТуманлар кесимида бир литр ўсимлик мойи нархларининг энг катта пасайиши Вобкент (8,3% га), Тўрткўл (6,3% га), Жамбой (5,5% га), Элликқала (5,4% га), Пахтачи (5,1) ва Мирзачўлда (5%) қайд этилган.\nМарказ маълумотларига кўра, нархлар бир ҳафта ичида фақат 5 та минтақада ўсди, шундан энг юқориси Сирдарё (1,6%), Тошкент вилоятлари ва Тошкент (0,7%) га тўғри келади.\n«Ўсимлик ёғи нархларининг пасайиши ички бозордаги вазиятнинг барқарорлашганидан далолат беради», — дейилади ИТИМ хабарида.\n5 май куни ИТИМ ўсимлик ёғи импортига ҚҚСнинг бекор қилиниши арафасида божхона омборларидаги кунгабоқар ёғи ҳажми бир ҳафта ичида 3500 тоннадан 6500 тоннага кўпайганини маълум қилган эди. Бу сунъий тақчилликни келтириб чиқариб, нархларга таъсир кўрсатиши мумкинлиги айтилди.\nАпрель ойида эса у ҚҚС ставкаларининг пасайтирилиши хизматлар ва товарлар нархининг пасайишига олиб келмаслигини таъкидлаган эди.\n«Масалан, Ўзбекистонда бир ярим йил олдин солиқ ставкаси 20 фоиздан 15 фоизгача пасайтирилди. Истеъмолчиларнинг бирортаси нархларнинг ҳақиқатдан ҳам 5 фоизга пасайишини сездими? Товарлар ва хизматларнинг мутлақ кўпчилигидаги нархлар пасайгани йўқ. Импорт қилинган маҳсулотлар ҳам арзонлашмади, ваҳоланки 2021 йил январидан бошлаб акцизлар бекор қилинган эди. Бу рақобатнинг йўқлиги ёки истеъмолчи ушбу нархни тўлашга тайёрлигини, натижада чакана савдо уни камайтирмаслигини кўрсатади», — деган эди вазир ўринбосари.


Миллий қаҳрамонлардан ибрат олайлик – Yoshlar ovozi\nSeshanba, Dekabr 10, 2019\nAkademik tashnalik va “qo‘rqoq” tadbirkorlar\nMuddatidan oldin ovoz berish tartibi qanday?\nAdolat va tenglik poydevori\nDirektor bo’lmaydi, o’qituvchi litsenziya oladi\nМиллий қаҳрамонлардан ибрат олайлик\n30.10.2018 Yoshlar ovozi\nЮртимизда ёшларни ҳарбий-ватанпарварлик руҳида тарбиялашга алоҳида эътибор қаратилмоқда. Бу бежиз эмас, албатта. Бугун дунёда мафкуравий кураш шиддатли тус олган. Бундай пайтда ёшларнинг тафаккур оламини бойитиш, уларни халқ ва ватан хизматига шай қилиб тарбиялаш ҳар доимгидан ҳам муҳим масала. Шу мақсадда ҳукуматимиз томонидан Ёшларни ҳарбий-ватанпарварлик руҳида тарбиялаш концепцияси тасдиқланган эди.\nХалқимиз азалдан алп ўғлонларни мард, ҳалол, эл-юрт корига ярайдиган инсонлар қилиб тарбиялашга интилган. Бу борада фольклорга мурожаат қилинган. “Алпомиш”, “Гўрўғли” каби ўлмас достонларимиз аслида ватанпарварлик мавзуида. Шунингдек, Тўмарис, Спитамен, Широқ, Жалолиддин Мангуберди, Нажмиддин Кубро, Амир Темурдек улуғ аждодларимиз ҳақида яратилган кўпдан-кўп асарлар ҳам ёшлар тарбиясига хизмат қилмоқда.\nБугунги техник тараққиёт даврида ёшларни фақат халқ оғзаки ижоди намуналаридан баҳраманд этиш кифоя эмас. Шуни ҳисобга олган ҳолда, номи юқорида зикр этилган концепцияда махсус бадиий, ҳужжатли ва мультипликацион фильмлар, ҳатто компьютер ўйинларини яратиш назарда тутилди. Қолаверса, бой ҳаётий тажрибага эга, турли мусобақа ва танловларда ғолибликни қўлга киритган ҳарбий хизматчилар, Қуролли Кучлар фахрийлари, уруш ёки бошқа жанговар ҳаракатлар қатнашчилари билан икки авлод учрашувлари, давра суҳбатлари ўтказиляпти. Бундай ташаббуслар ҳам йигит-қизларни ҳарбий соҳага қизиқиши учун айни муддаодир.\nШу ўринда бир таклиф: таълим муассасалари кутубхоналарини ҳарбий-ватанпарварлик йўналишидаги бадиий-тарихий адабиётлар билан бойитиб, асар муаллифлари билан ўқувчи ёшларни учраштирсак мақсадга янада тезроқ эришган бўлардик, назаримда.\nҲозирги мактаб боласидан Широқ ҳақида сўрасангиз ғанимни саҳрода адаштирган чўпон воқеасини айтиб беради. Ваҳоланки, уни қандай куч бундай жасоратга ундаганини ёшларга тушунтиришимиз даркор.\n“Широқ душманни ишонтириш учун қулоқ-бурнини кесди”, — деган гапни шунчаки айтиб ўтиш ярамайди. Кино ва мультфильмлар сценарийсини ёзишда шу жиҳатга алоҳида эътибор қаратмоқ зарур. Мақсад битта — бугунги авлод тарихий қаҳрамонларимиз билан фахрлансин! Мана энди бунинг учун ҳуқуқий асос ҳам яратилди.\nЯнги концепция миллий давлатчилигимиз тарихида муҳим аҳамият касб этишига ишонаман. Ҳарқалай бу йўлда қўлни-қўлга бериб ҳаракат қилсак, кўп нарсага эриша оламиз.\nҲарбий-техник институти доценти\nМуҳим механизм тартибга солинади\nАудитория айбдор эмас…\nХалқ фаровонлиги — олий мезон\nМақомнинг нуфузли мақоми\nЭфир юзини кўролмаётган мультфильмлар →\n25.08.2017 Yoshlar ovozi 343\n21.08.2017 Yoshlar ovozi 52\nOtanggamas, senga imtiyoz, Shunga qarab qadamingni bos! Boshqa maqolalarKarikaturaKarikaturaKarikaturaKarikaturaYoshlik ilhomi\nGoogle haqida siz bilmagan qiziqarli faktlar (57 841)\nPullar haqida qiziqarli 7 fakt (53 254)\nSamolyotdagi taom nega bemaza tuyuladi? (37 669)\nТИВ Консуллик бошқармаси Москва вилоятидаги ёнғин ҳақида маълумот берди (19 657)\nИшлайдиган онанинг 4 афзаллиги (8 840)\nБМТда ёшлар форуми (8 828)\nMarkaziy Osiyo Yoshlar Forumi – mintaqamiz yoshlarini birlashtiruvchi hudud (6 138)\nИмтиёзли кредит ҳақида 7 маълумот (5 325)\nСамода янги йил арчаси (3 954)\nҲамкорлик меморандуми (3 708)


ПФЛ клубларга енгиллик яратиб берди\n2 июль, 2020, 17:15\nЭслатиб ўтамиз, аёллар ўртасида Олий лига янги мавсумида 12та жамоа иштирок этади. Чемпионат баҳслари эса 3 июль куни бошланади.\nХабар берганимиздек, 3 июль куни аёллар ўртасида Олий лига янги мавсумига старт берилади. Бу йилги мусобақалар регламентига кўра, аёллар жамоалари Олий лига янги мавсумида 5 нафар маҳаллий футболчини майдонга тушириши мажбурий қилиб белгиланган эди. Аммо, ҳозирги вазиятдан келиб чиқиб, ЎзПФЛ жамоаларга бироз енгиллик беришга қарор қилди.\nГап шундаки, ҳозирги пандемия шароити клубларга футболчиларни ўз вақтида рўйхатдан ўтказиши масаласида бироз қийинчилик туғдирди. Шу боис, клубларга бу борада енгиллик берилди. Эндиликда, клублар 1-даврада аввалдан белгиланганидек 5 нафар эмас, 2 нафар маҳаллий футболчини асосий таркибда майдонга туширишига рухсат берилди. Ёзги трансфер ойнаси пайтида жамоалар сафига янги футболчилар қўшилиши ҳисобга олиниб, иккинчи даврада лимит 3 нафарни ташкил этиши белгиланди.\nШу тариқа, маҳаллий футболчилар лимити 1-давра учун 2 нафар, 2-давра учун эса 3 нафарни ташкил қилади. Эслатиб ўтамиз, аёллар ўртасида Олий лига янги мавсумида 12та жамоа иштирок этади. Чемпионат баҳслари эса 3 июль куни бошланади.


Президент матбуот котиби: Давлатимиз раҳбарининг Андижон вилоятига ташрифидан кўзланган пировард мақсад вилоятни ишсизлик ва камбағалликдан холи ҳудудга айлантиришдир\nТОШКЕНТ, 21 июнь. /«Дунё» АА/. Ўзбекистон Президенти Администрацияси раҳбарининг ўринбосари, Президент матбуот котиби Шерзод Асадов бугун ўтказилган матбуот конференциясида давлатимиз раҳбарининг 17-18 июнь кунлари Андижон вилоятига расмий ташрифи якунларига тўхталди, деб хабар бермоқда «Дунё» АА мухбири.\nШерзод Асадовга кўра, «Янги Андижон» шаҳри қурилишининг бошланиши – ташрифнинг энг муҳим воқеаларидан бири бўлди.\n«Бу жуда улкан ва узоқ муддатли лойиҳадир, - деди матбуот котиби. - У 8 босқичда, 20 йил давомида амалга оширилади. Жами 4 минг гектарлик янги шаҳарнинг 1 минг 144 гектарида турар жойлар қурилади. Президентнинг топшириғига мувофиқ, шаҳар майдонининг тенг ярми, яъни қарийб 2 минг гектари «яшил ҳудуд» бўлади».\nШаҳарда табиийки, йўл, ичимлик суви, электр, газ каби инфратузилма тармоқлари барпо этилади. Умуман, бу ерда 450 мингдан зиёд аҳоли яшаши учун шароит яратилади. Бу ерда қурилиш материаллари, электротехника, мебелсозлик, тўқимачилик ва хизмат кўрсатиш каби йўналишларда кўплаб янги лойиҳаларни амалга ошириш учун имконият яратилади.\n“Умуман айтганда, ташрифдан кўзланган пировард мақсад – аҳоли бандлиги ва даромадини ошириб, вилоятни ишсизлик ва камбағалликдан холи ҳудудга айлантиришдир, - деди Шерзод Асадов. - Биргина жорий йилда 10 мингта янги тадбиркорлик субъектини ташкил этиш орқали 30 мингта, жамоат ишлари, кооператив ва томорқа хўжалигида 64 мингта иш ўрни яратиш мўлжалланган”.\nШерзод Асадовнинг аниқлик киритишича, мутасаддилар такрорий экин, чорвачилик, паррандачилик, пиллачилик, иссиқхона йўналишларида 400 мингга яқин аҳоли бандлигини таъминлаш мумкинлигини айтишди.\nБу мақсадлар учун Андижон вилоятига жуда катта маблағлар ажратилиши белгиланди. Хусусан:\n1. Вилоятда ўрта ва кичик бизнесни қўллаб-қувватлаш ҳамда инвестиция лойиҳаларни молиялаштириш учун Тикланиш ва тараққиёт жамғармасидан 100 миллион доллар ажратилади.\n2. Янги Андижон лойиҳасининг коммуникация тармоқларини қуришни бошлаш учун яна 100 миллион доллар йўналтирилади.\n3. Ичимлик суви иншоатларини қуриш ва реконстукция қилиш, канализация тармоқларини тортиш ҳамда Андижон шаҳрининг иссиқлик таъминоти тизимини реконструкция қилиш учун 52 миллион доллар йўналтирилади.\n4. 10 минг 241 нафар ёшларнинг тадбиркорлик лойиҳаларига 211 миллиард сўм кредит ажратилади.\nБулардан ташқари, 2021-2022 йиллар учун умумий қиймати 19,8 триллион сўм (ёки 1,8 миллиард доллар) бўлган 584 та инвестиция лойиҳаси шакллантирилган.\nДавлатимиз раҳбари жорий ҳафтада Андижон...\nПрезидент Шавкат Мирзиёев 17-18 июнь кунлари Андижон вилоятига ташриф буюради. Бу ҳақда ...\nШу кунларда энг улуғ ва энг азиз байрамимизни муносиб кутиб олиш мақсадида бутун мамлакати...\nЖорий йилда 900 дан ортиқ давлат мулки с...\nПрезидент Шавкат Мирзиёев раислигида бугун давлат активларини хусусийлаштириш соҳасидаги и...


Архивы Дунё - Page 2 of 7 - 0\nРоссия Қирғизистонга яна бир инсонпарварлик ёрдам юборди\nРоссия тожливирусга қарши курашиш учун Қирғизистонга яна бир гуманитар ёрдам юборди. Бу ҳақда Россиянинг Қирғизистондаги элчихонаси хабар бермоқда. Унга кўра, Роспотребнадзор COVID-19ни лабораториявий диагностикаси учун 20 минг реагентин олиб, шу куннинг ўзида юк Қирғизистонга юборилган. Ёрдам Соғлиқни сақлаш вазирлиги касалликларнинг олдини олиш ва санитария эпидемиологияси давлат бошқармасига берилади. Қирғизистон Россияга ёрдам ва қўллаб-қувватлаш учун миннатдорчилик билдирган.\nРоссия Давлат Думаси Спикери Вячеслав Володин АҚШ Қирғизистон ва Қозоғистондан очиқ ва рақобатбардош сайловлар ўтказишни ўрганиши мумкинлигини айтди. Бу ҳақда РИА Новости хабар бермоқда. Володин Давлат Думаси депутатлари КХШТ ва МДҲ Парламент Ассамблеяси доирасида январь ойида Қирғизистон ва Қозоғистонда бўлиб ўтган сайловларни кузатганлигини эслатган. «Натижада, сайлов миллий қонунчилик асосида ўтказилди. Рақобат кучли ва адолатли ўтди. Қўшма Штатлар бу борада улардан…\nАҚШ Садир Жапаровни Қирғизистон президенти сифатида тан олишини айтди\nАмерика Қўшма Штатлари Садир Жапаровни Қирғизистон президенти сифатида тан олади. Бу ҳақда АҚШнинг Қирғизистондаги элчихонаси матбуот хизмати хабар бермоқда. Америка Қўшма Штатлари қирғиз халқини 10-январь куни бўлиб ўтган президентлик сайловидаги фаол иштироки билан табриклади ва Марказий сайлов комиссиясига сайловни COVID-19 пандемияси синовларига қарамай яхши ташкил этганлиги учун миннатдорчилик билдирган. Шунингдек, халқаро ташкилиотлар қоидабузарликлар қайд қилинганини, ушбу фактларни ҳуқуқни…\nРоссия президенти Владимир Путин Садир Жапаровни табриклади. Бу муддатидан олдин ўтказилган президент сайловларининг дастлабки натижалари билан боғлиқ. Айни пайтда Садир Жапаров 79 фоиз билан пешқадамлик қилмоқда. Кремлнинг расмий веб-сайтида берилган баёнотда: «Президент этиб сайланганингиз муносабати билан самимий табрикларимни қабул қилинг. Умид қиламанки, сизнинг давлат раҳбари сифатидаги фаолиятингиз барча Қирғизистон-Россия алоқаларининг янада ривожланишига ҳисса қўшади», – деб айтилади.\nБОШ САҲИФА, Дунё, СиёсатLeave a comment\nПрезидентлик сайловлари адолатли ўтдими? ШҲТ кузатувчиларининг фикри\nYanvar 11, 2021 Fevral 27, 2021\nШанхай ҳамкорлик ташкилоти (ШҲТ) кузатувчилар миссияси Қирғизистондаги президент сайловлари ва референдумни шаффоф, адолатли ва қонуний деб тан олди. Бу ҳақда Ташкилот Бош котиби Владимир Норов видеоконференция пайтида маълум қилди. У ШҲТ кузатувчиларининг энг муҳим воқеаларини таъкидлади: МСК фаолияти шаффоф ва оммавий ахборот воситалари томонидан яхши ёритилди; барча номзодлар учун сайловолди ташвиқоти учун тенг шароитлар яратилди; Сайлов кампаниясининг ҳар…\nТўқаев Жапаровни ғалаба билан табриклади ва уни Қозоғистонга ташриф буюришга таклиф қилди\nҚозоғистон президенти Қосим-Жўмарт Тўқаев Садир Жапаров билан телефон орқали суҳбатлашди ва уни сайловдаги ғалабаси билан табриклади. Бу ҳақда Президент матбуот хизмати хабар бермоқда. Тўқаев овоз бериш натижалари Қирғизистонни ривожланишига, ижтимоий-иқтисодий барқарорликни таъминлашга ва давлатни мустаҳкамлаш бўйича дастури бутун халқни қўллаб-қувватлашига лойиқ бўлганлигини таъкидлади. «Қозоғистон Президенти Қирғизистон билан дўстликда, қўшнилик ва биродарлик ҳамда стратегик шериклик муносабатларини ривожлантиришга қизиқишини билдирди», дейилади хабарда.…\nЯкутиядаги сайлов участкасининг натижалари эълон қилинди. Жапаров жуда кўп овоз олди\nРоссиянинг Якутия шаҳридаги сайлов участкаси дастлабки натижаларни эълон қилди. Унга кўра, президентлик сайловларида Садир Жапаров энг кўп (529) овоз олган. Бошқа бир номзод Адахан Мадумаров 37 та овоз олди. Эльдар Абакиров 7, Миқтибек Арстанбек 6, Имамидин Ташов 4, Бабиржан Тўлбаев 3, Қанат Исаев 1, Клара Сўўрўнқулова 1, Улуқбек Қўчқоров 1 овоз олди. Сайловда жами 594 киши иштирок этди, улардан 5…\nСадир Жапаров олдинда. Владивостокда сайлов натижалари эълон қилинмоқда\nYanvar 10, 2021 Yanvar 20, 2021\nРоссиянинг Владивосток ҳудудида муддатидан олдин ўтказилган президентлик сайловлари ва референдум натижаларини эълон қилмоқда. Бу ҳақда Қирғизистоннинг Россиядаги элчихонаси хабар бермоқда. » Президентлик сайловларида №9004 участка сайлов комиссиясида аниқроғи Владивостокда 234 қирғизистонлик иштирок этди, шунингдек референдумда ҳам 234 фуқаро қатнашди. Жами 709 сайловчи рўйхатига рўйхатдан ўтказилди. Натижалар эълон қилинмоқда», дейилади элчихона хабарида.\nДастлабки натижалар Жанубий Кореяда ҳам эълон қилинди\nЖанубий Кореяда ҳам Қирғизистон фуқаролари мамлакатдаги муддатидан аввал президентлик сайловлари ва референдумда овоз беришмоқда. Унинг дастлабки натижалари ижтимоий тармоқларда эълон қилинмоқда. Президентликка номзод Садир Жапаров 63 овоз билан биринчи ўринни эгаллади. Адахан Мадумаров 29 овоз билан иккинчи ўринда. Бабиржан Тўлбоев 18 овоз билан учинчи ўринда.\nРоссиянинг жанубий Сахалин ҳудудидаги №9013 сайлов участкасида овоз бериш якунланди ва натижалар ижтимоий тармоқларда эълон қилинди. Ушбу минтақа билан Қирғизистон ўртасида 5 соатлик фарқ бор. Натижада, Жанубий Сахалиндаги овоз бериш якунланди. Ижтимоий тармоқларда баҳам кўрилган фотосуратларда 459 сайловчини кўрса бўлади. Уларнинг 345 нафари Садир Жапаровга овоз берди. Шунингдек, 100 киши Адахон Мадумаровга, 4 киши Имомидин Ташовга овоз берди. Қолган номзодлар…


Андижонда исломий китоблар дўкони очилди\nАндижондаги китоб дўкони пештахталарига жумладан шайх Муҳаммад Юсуф Муҳаммад Содиқ китоблари қўйилди.\nЯнги китоб дўкони очилишида шайх Муҳаммад Содиқ Муҳаммад Юсуф иштирок этди. Шайх ҳазратлари собиқ иттифоқ даврида бундай китоб дўконларининг очилиши хаёлга ҳам келмаслигини таъкидлар экан, айни замонда кутубхоналар исломий китоблар билан тўлиб бораётгани учун шукр қилди.\nАндижон шаҳрида янги китоб дўкони очилди. Шайх Муҳаммад Содиқ Муҳммад Юсуф ташаббуси ва сармояси билан очилган янги китоб дўконида исломий адабиётлар сотилади.\nДўконнинг очилиш маросимида шайх Муҳаммад Содиқ Муҳаммад Юсуфнинг шахсан ўзи иштирок этди. Youtube.сом сайтига қўйилган видеолавҳада шайх ҳазратлари ўзбек мусулмонларининг исломий адабиётларга эҳтиёжи бугунги кунда янги адабиётлар билан қондириб борилаётганини алоҳида таъкидлайди:\n- Авваллари бунақа нарса хаёлимизга ҳам келмас эди ва келтирмасдик ҳам. Чунки ҳамма нарса тақиқланган эди. Яқинларда вафот этган сўфиларимиз, машойихларимиз, уламоларимизнинг айтишларича битта Қуръони каримни битта отга алмашилмаган вақтлари ҳам бўлган. Алҳамдулиллаҳ, ҳозир бу нарсалар жуда сероб бўлди, яхши бўлди. Айниқса ўзимизнинг она тилимизда бўлиши катта бахт саодат,- деди шайх Муҳаммад Содиқ Муҳаммад Юсуф.\nШайх ҳазратлари, шунингдек баъзи бир шахслар диний китоблар нархини ҳаддан ташқари ошириб сотаётганидан таассуф билдирди.\n- Китобларни иложи борича арзон, ўз таннархидан кўп ўтмасдан, чайқовчилик қилмасдан халққа етказиб бериш керак. Албатта Тошкент билан нархда фарқ бўлади, йўлкира, бинолар ижараси, ишлаётганлар маоши, буларнинг ҳисоби бор. Лекин бу ерда асосий мақсад бойлик топиш бўлмаслиги керак. Асосий иш маърифат тарқатиш, таълим-тарбия тарқатиш, кишиларимизга эзгуликни осон йўл билан етиб боришини таъминлаш бўлиши керак,- деди китоб дўкони очилиш маросимида сўзлаган шайх Муҳаммад Содиқ Муҳаммад Юсуф.\nШайх ҳазратларига яқин манбалардан олинган маълумотга кўра, шайх Муҳаммад Содиқ Муҳаммад Юсуф ўз сармояси ҳисобидан Тошкентда иккита, Наманганда битта исломий китоблар дўконларини очган.\nЎзбекистонда 1990 йиллар бошларида кўпайган исломий китоблар дўконлари 2000 йилларга келиб кескин камайиб кетганлиги кузатилди.\nТошкентдаги Чорсу бозорида тадбиркорлик қилаётган Жаҳонгир Шосалимовнинг айтишича, Кўкалдош мадрасаси қошида очилган “Ихлос” китоб дўконида илгари 100 дан ортиқ одам ишларди, ҳозир эса бу китоб дўкони кескин қисқариб кетган ва ҳозир унда бор-йўғи ўнга яқин сотувчи ишлайди, холос:\n- Мана шу Андижон воқеаларидан кейин китоб савдосига қарши жуда катта репрессия бўлди. Чорсунинг бир неча жойида исломий китоблар сотиларди, буларни ҳаммаси йўқ бўлди. Кўкалдош мадрасаси қошидаги “Ихлос” китоб дўконидан бир фоизи қолди десам, муболаға бўлмайди. Бу билан Ўзбекистон ҳукумати диний эътиқод эркинлигига тоқатсизлигини яна бир бор кўрсатди,- дейди Чорсу бозорида тадбирокрлик билан шуғулланаётган Жаҳонгир Шосалимов.


АҚШ президенти Дональд Трамп CNN телеканалининг Оқ уйдаги журналистлар қабулини бойкот қилишига шундай чора билан жавоб беришга чақирди.\nАввалроқ CNN телекомпанияси Оқ уйда Christmas байрами муносабати билан анъанавий журналистлар қабулида иштирок этмаслигини маълум қилган эди. Телеканал Трампга нисбатан норозилигини шу тарзда ифодалашга қарор қилган.\n"Ажойиб, биз сохта хабарлар CNN каналини бойкот қиламиз. Улар билан ҳамкорлик қилиш – бу вақтни беҳуда совуришдир!", — деб ёзди Трамп Оқ уй матбуот котиби Сара Сандерснинг Twitter саҳифасида қолдирган изоҳига жавоб берар экан. Сандерс "Christmas эрта келмоқда! Ниҳоят, CNN телеканалидан яхши янгилик", деб ёзган эди.\nОқ уйда ОАВ вакилларининг қабули 1 декабрь куни бўлиб ўтади.


Жасур Абдураимов: Захира кучимизни синовдан ўтказдик\nЖамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Жасур Абдураимов: Захира кучимизни синовдан ўтказдик\t09:50, 22 октябрь\tЎзбекистон U-19 терма жамоаси устози Жасур Абдураимов Хитой ёшларига қарши (0:0) гуруҳнинг сўнгги ўйинида дастлабки икки ўйинда майдонга тушмаган футболчиларни синовдан ўтказганини айтиб ўтди.\n“Бугун дастлабки икки ўйинда майдонга тушмаган футболчиларни синовдан ўтказдик. Бу муҳим ўйинлар олдидан футболчиларнинг бугунги ҳолатини текшириб олиш учун жуда муҳим эди. Бугунги ўйиндан сўнг кимнинг имконияти қандай эканини текшириб олдик. Таркибимиздаги 22 нафар футболчининиг имкониятларини аниқлаб олиш бизга жуда муҳим”, - дейди Ўзбекистон ёшлар терма жамоаси устози.\nЖасур Абдураимов бугунги ўйинда Хитой ёшлар терма жамоаси яхши ўйин кўрсатганини айтиб ўтди: “Тўғрисини айтсам, Хитой ёшлар терма жамоасининг илк икки ўйинда имкониятни бой бергани менга совға бўлди. Жамоа тактик жиҳатдан ҳам мукаммал эканини кўрдик. Бугунги ўйинда бизга ижобий кайфиятни тақдим этган ҳолат Хитойдан гол ўтказмаганимиз бўлди. Уларга қарши бизга бугун қийин бўлди”, - деди Абдураимов.


«Карвонсарой» мажмуасига марҳамат\nМамлакатимизнинг мустақиллик тарихи билан тенгдош «Карвонсарой» мажмуаси йилдан йилга кенгайиб, кўркамлашиб бормоқда. Жамоамиз давлатимиз сиёсатини ўзбек тилида тарғиб этувчи «Жанубий Қозоғистон» газетасига тўлиқ обуна бўлган.\nЖорий йили пайғамбар ёшини қаршилаш арафасида турган таниқли тадбиркор, ҚР ўзбеклари «Дўстлик» ҳамжамияти кенгаши аъзоси Баҳодир Ирисматов саъй- ҳаракатлари билан бунёд этилган ушбу мажмуада турли йилларда ўзбек пазандачилик санъатининг ноёб таомларидан минглаб оддий хўрандалар қаторида мартабали меҳмонлар, хусусан, мамлакатимиз раҳбари Н. Назарбаев, қўшни Ўзбекистоннинг собиқ раҳбари, марҳум И. Каримов, Қирғизистоннинг биринчи раҳбари А. Ақаев, Туркия мамлакати раҳбарлари С.Демирел, Т. Ўзал ҳамда Покистон давлати бош вазири\nБ. Бхутто каби ўнлаб машҳур инсонлар ҳам баҳраманд бўлишган. Бу эса шонли тарихимиздир.\nТуркистон – туркий оламнинг маданий пойтахти йили, пойтахтимиз Астана шаҳри кунига бағишлаб ушбу мажмуада яна бир улкан янгилик – 70 янги иш ўрни билан таъминловчи озиқ-овқат маҳсулотлари савдоси учун яна бир мажмуани ишга туширишга тайёргарлик кўрилмоқда. Бу ерда гўшт, сут, нон, консерва – қандолат маҳсулотлари, турли ширинликлар, шоколадлар, конфетлар билан савдо қилувчи замонавий дўконлар фаолият бошлайди. «Карвонсарой» мажмуасида бир маҳалда юзлаб хўрандаларни сифатли овқатлантириш, сифатли саноат моллари – кийим-кечак, пойафзал харид қилиш, тишни оғриқсиз даволаш, тажрибали кўз шифокорига мурожаат этиш каби ўнлаб хизмат турларидан фойдаланиш мумкин. Қисқаси, мажмуани замонавий шаҳар ичидаги муҳташам ва мукаммал шаҳарча деса ҳам бўлади. Тавсия этилаётган янги савдо ўринларини эгаллашни истаганлар 4-24-12, ёки 8-702-165-11-15 телефонларига мурожаат этиб батафсил маълумот олишлари мумкин. "Карвонсарой"га марҳамат.\nАбдумуталлиб УМАРОВ, мажмуа раҳбари ўринбосари., 2017-07-10, 19:50 208


Маданият » Страница 7 » Жиззах ҳақиқати газетаси расмий сайти\nЖиззах ҳақиқати газетаси » Маданият » Страница 7\nШеърият. Унинг хушбўй гулу райҳонларга тўла чаманзоридан кимлар дасталар тизмаган. Кимлар гоҳ ғамзали, гоҳ шодон қўшиқлар битмаган. Улар жуда кўпчилик. Лекин севимли ва ардоқли шоира Зулфияхоним ўз ижодида ўз салафларидан жуда ўзиб кетди. Жўшқин лирикаси, ҳаётбахш қўйма сатрлари билан шеъриятимиз\nЖиззах вилоят кўзи ожизлар кутубхонасида Ўзбекистон Республикаси Вазирлар Маҳкамасининг 2018 йил 18 сентябрдаги “Ногиронлиги бўлган шахсларга ахборот кутубхона хизмати кўрсатиш тизимини такомиллаштириш тўғрисида”ги қарори ижроси бўйича “Китоб кўнгил гавҳари” мавзусида очиқ эшиклар куни ўтказилди.\nЎзбек адабий тилининг асосчиси, буюкмутафаккир,давлат арбоби, ғазал мулкининг султони—Ҳазрат Низомиддин Мир Алишер Навоий таваллудининг 578 йиллиги мамлакатимизда кенг миқёсда нишонланмоқда. Буюк бобокалонимиз таваллудига Жиззах шаҳридаги 3-умумтаълим мактаби ўқитувчилари, ўқувчилари ҳам ўзгача\nТақдир нима ўзи? Ёки у инсон пешанасига Яратган томонидан ёзибқўйилган битикми? Одамизот пайдо бўлибдики, шуҳақда ўйлайди. Аждодларимиз азбаройи қизиқишлари туфайли тақдирларини олдиндан аниқлаш мақсадида юлдузлари-у, само буржларига назар ташлашга одатланишди. Шу тариқа астрология фани,\nБОШГА тушса... Уллижон опа ўғли уч ёшга киргунча жуда қийналди. Уни тушуниш, унга бирор нимани тушунтиргунча нақ эсдан оғай дерди. Кейин вазият бироз енгиллашди... Норқўзини Янги-бўстондаги 1-сонли заиф эшитувчилар махсус мактаб-интернатига берди. Норқўзи у ерни битиргач, Самарқанд вилоятидаги